35
Marquis:
Am lubissas forsa da sager en got? Ia m'anclei numnadamaintg fitg bagn.

Cavalier:
(cloma) He! (Fabrizio vign cun ovs) En magiol pigl signour marquis!

Marquis:
Ma betg en mengia pitschen.

Fabrizio:
Cò fissan er igls ovs.

Cavalier:
En' otr'eda!

Marquis:
Chegl è ... ?

Cavalier:
(energic) Ovs!

Marquis:
(siva d'aveir pondero en mumentign) I na saron betg per me.

Cavalier:
Ia n'igls va er betg offeria. (Fabrizio dosta igls ovs)

Mirandulina: (agl cavalier) Forsa tg'igl signour marquis dastgess sager en zichelign digl
fartem? (agl marquis) Ia igl va fatg mezza.

Marquis:
Ai, ai! Varda, varda, no cun ena soptga! (Fabrizio vign cun ena soptga ed en
magiol) Ena furtgetta!

Cavalier:
(a Fabrizio) Metta gist meisa!

Marquis:
Forsa er igls ovs. Tiers igl fartem tutgessan veiramaintg ovs.

Mirandulina: Ossa stunga pi bagn, signour cavalier (stat an peis). Cun la Vossa
lubientscha.

Marquis:
(a Mirandulina) Ma pertge?  Tigne'm en zichel cumpagneia! (Fabrizio porta
pusada ed igls ovs) Ebagn, alloura alla lavour!

Mirandulina: Er ia stò eir alla lavour. L'ustareia...

Marquis:
Ustareia! Ah, ustareia! (agl cavalier) Amprue Vous da persvader la nossa
ustiera.

Cavalier:
Tge lez Vous dad ella?

Marquis:
Ella duess sager en zanign vinars da Zypra.

Mirandulina: Igl signour marquis am viglia stgisar.

Cavalier:
(a Mirandulina) Ma ste anc en mumentign!

Mirandulina: Sch'igl signour cavalier cumonda?

Sm-GOL 1-2_Mirandulina_(sm)


36

Cavalier:
 Ea, ia giaveisch chegl.

Mirandulina: Igl Voss giaveisch am è cumond. (sa tschainta)

Marquis:
(sur igl sies plat or) En fartem brigliant.

Cavalier:
(a sottavousch a Mirandulina) Igl marquis pudess neir schalous.

Marquis:
(scu soura) Ena speisa deliziousa!

Mirandulina: (scu soura) Ea, ed alloura!

Cavalier:
(scu soura) Vous na sarossas alla fegn digls chints betg en'inimeia digls
omens?

Mirandulina: (zuflond) Precis scu Vous inimei dallas donnas!

Marquis:
(dond schlops cun la glianga) Tger amei, en viva spezial a Vous! (beva)

Cavalier:
Gosta'l?

Marquis:
(da surangiu) Da Burgogna nign'ideia! Cò stuessas sager eneda igl mies da
Zypra! (petga sen la sia cassatga) Chegl è ena bavronda! (peglia ena
clocchigna or da cassatga)

Mirandulina: Vous vez aglmanc procuro tgi chel n'az geia betg ainten la testa.

Marquis:
Oh... chel ègl da sager scu masdegna! (derva la clocchigna) He, no cun
zanigns! (Fabrizio vo per igls zanigns) Ast betg da chels pi pitschens?

Cavalier:
(a Fabrizio) Porta canungs!

MIrandulina: Forsa tanschessigl schi vous suaressas londerve? (Fabrizio cun zanigns
pitschens)

Marquis:
Ea, suare eneda! (savoira sez igl amprem, tigna alloura la clocchigna sot igl
nas a Mirandulina. Metta se cun gronda precauziun en mez zanign e sera
puspe la clocchigna) Damai, evviva! (tots bevan)

Cavalier:
(cun sprez) Ena flour, az deia!

Mirandulina: Ia na sa betg tge flour tg'igl signour cavalier manegia. An mintga cass ègl
chegl egna tgi spizza!

Marquis:
Cò ins veigl puspe quant tgi las donnas canoschan!

Sm-GOL 1-2_Mirandulina_(sm)


37
Mirandulina: (cun en'igleida vers igl cavalier) Er ia va igl vezi da deir tot adretgor, gist scu
chegl tg'ia pains!

Marquis:
Igl faziel da nas tg'ia az va regalo da curt, vez savia stimar en bung po migler.
(beva or) Ha... no cun treis zanigns novs!

Cavalier:
Per l'amour da Dia! Nous az lessan betg far eir alla maloura!

Marquis:
Ia na vi er betg dar a Vous! (metta se, a Fabrizio) Ossa vast tar igl cont e
deist schi dad ot tgi tot tgi sainta, tgi chegl seia digl mies vegn da Zypra.
(Fabrizio parta damez cugls treis zanigns).

6. scena

Mirandulina, Cavalier, Marquis

Cavalier:
(cun sprez) Tge sfarlattem!

Marquis:
Glez dumande angal alla nossa ustiera!

Mirandulina: (fò finta da saveir da navot)

Marquis:
Igl vez gio via?

Cavalier:
Scu, tge?

Marquis:
Igl faziel da nas?

Mirandulina: Ma na!

Marquis:
Ma chegl stuessas propi! Igl mies amei è en bung cunascheider! (metta la
clocchigna puspe ainten cassatga) Igl rest è per avant tgi eir a letg!

Mirandulina: Igl signour Marquis procura tot ordavant. Chel got savess far neir sturn igl
signour Marquis.

Marquis:
(cun fi) Ensatge tot oter am savess far neir sturn!

Mirandulina: (cun sprez) Propi?

Marquis:
Igls Voss belezza d'îgls!

Mirandulina: Hahahahaha!

Marquis:
Vous riez anc! Igl è strousch da creir, tger cavalier, cun chella descendenza
tg'ia va: Ia sung inamuro scu'n mez nar ainten Vous!

Sm-GOL 1-2_Mirandulina_(sm)


38

Cavalier:
Fitg displaschevel!

Marquis:
Graztga, graztga! Vous na vez mai gia deblezzas per donnas?

Cavalier:
Tgi Di'am pertgira!

Marquis:
Schi Vous savessas, vessas cumpassiun cun me.

Cavalier:
Chegl vaia gio.

Marquis:
Ia sung desillusiuno scu en giat. E lasch tschantar la giunfra schi dasper
Vous! Ma angal perchegl tgi Vous ancligez da navot. Dall'amour manegia!
Schi na fiss betg uscheia, schi per la mia onour, betg per tschentmella
zechigns dad ôr.

7. scena

Igls madems, Giuseppe

Giuseppe:
(cun ena butteglia vegn) Igl signour cont tarmetta alla Vossa excellenza ena
butteglia da Canaria.

Marquis:
Impertinent. Da cumparagler igl mies vegn da Zypra cun ensatge schi ordinari
scu sect da Canaria. (stat se cun la butteglia)

Cavalier:
Sage tuttegna igl vegn!

Marquis:
Mai! Chegl è egna dallas sias solitas blagareias. Giunfra ustiera, splide
dalunga chel misirabel cont. Cass cuntrari na stunga betg bung per la sia
veta! (vo or dad isch damez)

8. scena

Mirandulina, igl cavalier, Giuseppe

Mirandulina: An mintga cass ò'l piglia la butteglia cun el per arschantar la sia futta.

Cavalier:
(serious) Vous igl vez tignia pigl nar.

Mirandulina: Ia – ?

Sm-GOL 1-2_Mirandulina_(sm)


39
Cavalier:
(suspirond) Displaschevlamaintg.

Mirandulina: (saglia an peis) Signour Cavalier!

Cavalier:
(agito) Ste cò!

Mirandulina: Stgise, nign duess deir, tgi...

Cavalier:
(saglia an peis) Ma tadle eneda! (vot correr siva, ma targigna)

Mirandulina: (segl isch) Vous am lubiz, damai?

Cavalier:
(selvadi) Star cò!

Mirandulina: (loscha) Tge giavischez, signour?

Cavalier:
(scu tschuncano la testa, sainza vousch) Navot. (Siva d'ena pôssa,
supplitgond) Bavainsa anc en got ansemen?

Mirandulina: Ma spert!

Cavalier:
(mievel) Schi az tschante, per plascheir!

Mirandulina: Na, an peis, igl mies signour!

Cavalier:
(amabel) Cò, unfant! (la sporscha igl magiol)

Mirandulina: Lubiz signour Cavalier da far prentgas scu tgi mia tatta fascheva gio?

Cavalier:
Angal anavant, tger unfant!

Mirandulina: Igl vegn schi doltsch scu ieli cula,

schi spert e lom giu per la gula.

Scu tg'igl lader tras fanestra vign

sa catscha er l'amour an ties corign.

Ed ossa cugl magiol tgi scaligna

less er ia far prentgignas

e cugls mies îgls an madem tratg

viglia far chegl tgi er te ast fatg.

(sveida igl magiol e corra or digl isch a dretga)

Cavalier:
(corra siva scu'n tigher) Diavelaint! (parta da vart dretga)

Giuseppe:
(vo an tgadafi cun la vaschela)

Sm-GOL 1-2_Mirandulina_(sm)


40
9. scena

Cont, Ortensia e Dejanira aintran digl isch damez

Ortensia:
(agl cont) Spitge angal anfignen tgi la nossa banda è cò! Igl marquis è igl tip
per cumegias.

Cont:
Vous am vez fatg en plascheir cun tradeir la Vossa cumegia. Ossa possa far
er ia ensatge per vous.

Tottas dus: Igl signour Cont è igl noss protectour.

Cont:
Ma betg mengia uffizial, igls mies unfants!

Ortensia:
Ma tge? Ischas Vous gio liias an en'otra moda e maniera?

Cont:
Uscheia circa... Angal an confidanza: la nossa ustiera.

Ortensia:
Signour cont, Vous vez propi en bung gost!

Cont:
Ubetg?

Dejanira:
Angal tg'ia anclei betg gist, tgi Vous curriz siva en'ustiera. Dantant tgi dat
tantas cumediantas schi scharmantas!

Cont:
Cun la Vossa speztga ins vignigl mai propi a retgap. Oz cò, dumang lò!

Ortensia:
Tant migler! Uscheia stò nign bargeir per l'oter.

Cont:
Ia per mia part sung angaschea!

Dejanira:
Tge spezial ò ella ve da sasez?

Ortensia:
Hahahaha, Dejanira! Ella è bela radondigna. Ò vestas cotschnas! (fò gests
scu schi ella sa sminchess)

Cont:
(n'ò betg via chegl) An mintga cass ò'la spiert.

Ortensia:
Ed ia?

Cont:
Ella fò ensatge, ia na sa betg propi tge – simplamaintg ensatge tg'am plai.

Dejanira:
Sainza leir crititgier igl Voss gost...

Cont:
Betg am grittinte!

Ortensia:
(flattond) O... signour Cont, Mirandulina è la Venus an persunga.

Sm-GOL 1-2_Mirandulina_(sm)


41
Dejanira:
(scu l'otra) Ò scharm, manieras, conversaziun!

Cont:
Uscheia am plaschez! (igl cavalier passa tras la part sot dalla sala) Vez via
chel?

Dejanira:
Ea!

Cont:
En inimei persvadia dallas donnas.

Ortensia:
Tamazi!

Dejanira:
Forsa tg'el ò ena schleta memorgia, uscheia tg'el ò tgappo avonda.

Cont:
El n'è anc mai sto inamuro. Odiescha tottas. Perfign l'ustiera!

Dejanira:
Ia igl less bagn converter.

Ortensia:
Nous ischan bagn cumediantas.

Cont:
Ge siva chel! Ia az dung en bel regal, sch'igl rabaglez schigliunsch.

Dejanira:
(tigna ve igl mang) I vala!

Cont:
Pi tard!

Ortensia:
Ia fatsch per navot. Per spir deletg!

Cont:
Fasche adatg, i tirez la curta! (cloma) He, ègl cò ansomma nign? (igl serviaint
digl cont vign tras igl isch damez) Dei agl cavalier, tg'ia vegia da discorrer
ensatge urgent cun el. (serviaint sorta)

Ortensia:
Igl marquis ò ampurmess d'am tarmetter igl calger.

Cont:
Lasche esser chegl igl mies chito.

Dejanira:
A me ò'l amprmess en faziel da nas.

Cont:
Duessas aveir.

Dejanira:
Ia igl duvress veiramaintg dalunga.

Cont:
Forsa tgi basta cugl mies? (peglia or igl sies agen faziel da nas) Chegl è
seida pura. (Dejanira igl peglia tanschond ve igl mang. Pass.) Vous derivez
dalla noblezza. Az retire en zichel, schiglio az mitscha'l. (las cumediantas sa
zoppan)

Dejanira:
Danonder vignel?

Sm-GOL 1-2_Mirandulina_(sm)


42
Cont:
Dalla Toscana.

Ortensia:
Retg?

Cont:
Fitg.

Dejanira:
Splendid?

10. scena

Igls madems. Igl cavalier

Cavalier:
(agl cont) Am vez propi fatg clamar?

Cont:
Las dus damas Az levan dumandar per en plascheir. (las cumediantas vignan
or digl zop.)

Cavalier:
(agl cont) Viglias am schinigier!

Ortensia:
Ia na less betg star ainta peis agl signour!

Cavalier:
Damai!

Dejanira:
Angal gist en pled, Vossa graztga!

Cavalier:
(sa dustond) Pardon, mesdames!

Cont:
(cun intunaziun agl cavalier) La bunga maniera pretenda...

Cavalier:
(serious allas cumediantas) Tge giavischez?

Ortensia:
Vous niz dalla Toscana, ubetg, signour Cavalier?

Cavalier:
Anavant!

Dejanira:
Vez ameis a Firenze?

Cavalier:
Anavant!

Dejanira:
Savez damai! – (ad Ortensia) Unfant, discorra te.

Ortensia:
Ena casualitad – ena casualitad per cass –

Cont:
La mia preschientscha, scu tg'ia vei, è d'anvanz. (parta dalla vart dretga)

Sm-GOL 1-2_Mirandulina_(sm)


43

11. scena

Cavalier, Ortenisa, Dejanira

Cavalier:
(igl cloma siva) Ma tadle tutegna en mument!

Ortensia:
Forsa pudessans piglier plaz? (las cumediantas sa tschaintan)

Cavalier:
Ia va nigns affars!

Dejanira:
Schi mievel cun damas?

Cavalier:
Ia less angal saveir tge tgi lez.

Ortensia:
Nous vagn basigns dalla Vossa bagnvuglientscha – dalla Vossa protecziun.

Cavalier:
An tge tgossa?

Dejanira:
(anetgamaintg) Igls noss omens ans on bandunadas.

Cavalier:
(freid) Tge ènigl alloura igls Voss omens?

Dejanira:
(ad Ortensia) Discorra te!

Cavalier:
(cun sprez) Ia ma recumond, Mesdames! (vot parteir)

Ortensia:
Sa deporta en cavalier uscheia?

Cavalier:
Pardon! Ia cat en pêr damas, bandunadas da lour omens. Mesdames, ia
preferesch pasch e quietezza!

Ortensia:
Bagn, schi discurrign pi cler, gist scu chegl tgi pansagn.

Cavalier:
Tge discurs ègl chegl puspe?

Dejanira:
Veiramaintg, nous ischan nignas damas.

Ortensia:
Igl cont ò lia far en spass.

Cavalier:
Chel ò fitto da far spass! (vers igl isch) (chegl tgi suonda fitg spert)

Ortensia:
Angal en mumentign, signour Cavalier!

Cavalier:
Angraztg, angraztg!

Sm-GOL 1-2_Mirandulina_(sm)


44
Dejanira:
Nous lagn navot da Vous!

Ortensia:
Navot cunter la Vossa onour!

Cavalier:
Ridicul!

Ortensia:
Vous ischas en inimei dallas donnas?

Cavalier:
Tire las consequenzas!

Dejanira:
Ma alloura ischans mianc bungas d'az neir privlousas.

Cavalier:
Tg'igl diavel porta, schi tgi sunga alla fegn digls chints?

Ortensia:
Deiel, Columbina!

Dejanira:
Dei te!

Cavalier:
Dai, spertamaintg, tgi ischas?

Ortensia:
Nous ischan angal en pêr cumediantas.

Cavalier:
Cumediantas? Hohoho! Ruschane, ruschane! Ossa vaia nigna tema ple da
vusotras.

Ortensia:
Pertge?

Cavlaier:
Vous faschez veir alv per neir davant e davos la tribuna.

Dejanira:
Sen tribuna am reuscheschigl mai.

Cavalier:
Igl ties nom, giunfra, ma igl dretg?

Dejanira:
Dejani... –

Cavalier:
E te, signoura Bordell?

Ortensia:
Igl mies signour!

Cavalier:
Tgi scortga ossa? (a Dejanira) E tge peglias te a mang cun la tia Gimola?
Oh... ia sa er discorrer igl voss lungatg, schi stò esser.

Ortensia:
(garmadia) Ma tge doltsch Cavalier! (igl tschiffa pigl bratsch)

Cavalier:
Davent cun las tschattas! (la dat giu pigls mangs)

Ortensia:
Au... en cavalier fitg scharmant!

Sm-GOL 1-2_Mirandulina_(sm)


45
Cavalier:
I basta, barunessa dalla sminca!

Ortensia:
(per sasezza) En grobian! (vo damez)

Cavalier:
(a Dejanira) La naiva cugl brost pumpo!

Dejanira:
(per sasezza) Grobianatsch! (vo damez)

12. scena

Cavalier. Pac siva Giuseppe. Anc siva Fabrizio

Cavalier:
A chellas vaia fatg tgommas!

Giuseppe:
(vign vers la porta damez) Grazious signour, igl signour marquis spetga sen
la Vossa tgombra.

Cavalier:
Dei tg'ia na seia betg cò. Purte'm igl chint!

Giuseppe:
Vossa graztga parta?

Cavalier:
Las mias valischas èn fatgas an dus ouras! Porta'm la mia spada ed igl mies
tgapi!

Giuseppe:
Tgi nous partign schi spert, grazious signour? (damai tg'el survign nigna
rasposta, vo'l or a dretga cun en suspeir)

Cavalier:
Igl è propi neiras ouras!

Fabrizio:
(vign da dretg) Igl grazious signour vot propi gio parteir?

Cavalier:
Igl chint!

Fabrizio:
L'ustiera è gist londerve.

Cavalier:
Tge, fò'la er anc igls chints?

Fabrizio:
Gio digl taimp da sies bab. Ella screiva schi bagn. Ma pertge partiz, stimo
signour schi anetgamaintg, scu ena cula d'en schluppet?

Cavalier:
Affars, igl mies tger!

Fabrizio:
An chel cass, dastga giavischier da betg amblidar igl serviaint! Noua
giavischez stimo signour tgi tarmettan igl chint?

Sm-GOL 1-2_Mirandulina_(sm)


46
Cavalier:
No cò!

Fabrizio:
Ah... chegl az fascharo bagn, signour. Chel mez nar d'en marquis az rumparo
anc las tgommas cun star chise az spitgier. El è inamuro ainten la mia
ustiera. Ma malgro tot, la giunfra è e resta meia.

Cavalier:
(rabgianto) Igl chint!

Fabrizio:
(stupia) Immediat! (corra or digl isch a dretga)

13. scena

Cavalier. Dalunga siva Mirandulina

Cavalier:
(vo se e giu cun passungs. Pac siva sainta'l pass e dat en sagl) Ella sezza!

Mirandulina: (tignond igl chint ainta mang, vign da dretga, tresta) Grazious signour?

Cavalier:
 Tge ègl?

Mirandulina: Vous vez dumando igl chint? (igl dat igl chint e sfrouscha giu igls îgls cugl
scussal)

Cavalier:
Tge ègl? (malsieir) Vous bargiz?

Mirandulina: Na, chegl è angal igl fem da tgadafi.

Cavalier:
Fem? Vo bagn. Quant fògl? (ligia) 6 talers e 16 bloztgers. Schi pac?

Mirandulina: Ea, uscheia.

Cavalier:
E chellas dus plattadas dad oz da mezde?

Mirandulina: (loscha) Regals n'ins mettigl betg a chint!

Cavalier:
Vous am faschez en regal?

Mirandulina: Stgise, chegl è angal – (ella zoppa la sia fatscha cugl scussal)

Cavalier:
(inquiet) Ma tge vez veiramaintg?

Mirandulina: Chegl è igl fem – Ia na sa betg.

Cavalier:
(pansarous) Forsa tgi ia sung anc la colpa cun far far da chellas extra
plattadas?

Sm-GOL 1-2_Mirandulina_(sm)


47
Mirandulina: Alloura la surpurtessa anc cun pazienztga. (fò scu da siantar las larmas)

Cavalier:
Vurde cò, dus louisdôr!

Mirandulina: (dat digl tgea da cano)

Cavalier:
Vous igls vez miritos!

Mirandulina: (dat anc eneda digl tgea)

Cavalier:
Pigle tuttegna! Per amour da me. (sbassa igls îgls).

Mirandulina: (croda an svanimaint sen ena soptga)

Cavalier:
(tot smort) Mirandulina! Tgera Mirandulina – (la contaimpla) Tge bela tg'ella è!
Mirandulina! (cloma) He, he, he (corra or digl isch damez)

Mirandulina: (saglia an peis) Tgi veivan igls svanimaints! (ins sainta pass. Mirandulina fò
danovamaintg finta dad esser an svanimaint).

Cavalier:
(vign cun ena cuppa d'ava) Ella am ò gugent, oh! Tgi so schi ava freida è igl
migler! (springia en zichel ava sen Mirandulina)

Mirandulina: (sa mova)

Cavalier:
Frestg, tgerigna, frestg! (springia anavant) Ia sung, ia, ia part garantia betg.

14. scena

Igls madems. Giuseppe cun spada e tgapi

Giuseppe:
Spada e tgapi!

Cavalier:
(cun rabgia) Ah tge!

Giuseppe:
Las valischas...

Cavalier:
(rabgianto) Vo per ties fatg! (smantscha cun la cuppa d'ava)

Giuseppe:
(sorta spertamaintg)

Cavalier:
Mirandulina, Mirandulina! La sia bucca trembla.

Mirandulina: (derva igls îgls)

Cavalier:
Ella derva igls îgls! Angal en pled, en sulet pled, tgera, tgera donna!

Sm-GOL 1-2_Mirandulina_(sm)


48
15. scena

Igls madems. Marquis e cont vignan da dretga

Cont + Marquis:  Cavalier!

Cavalier:
Tgi vous – (vo se e giu da stanza)

Marquis:
Mirandulininina?

Mirandulina: Oh...!

Marquis:
Ia la va gist fatga neir puspe tar sasezza. (agl cavalier, cun sprez)

Bravo giuvenot!

Cont:
Inimei dallas donnas da nom e pom.

Cavalier:
Ali diavel! (patta la cuppa davant igls peis digl marquis e vo spertamaintg or
digl isch damez. Cont e Marquis corran siva)

Marquis:
(an currond) Chest affront pretenda satisfacziun! (vo)

Mirandulina: (saglia an peis) La fortezza è conquistada!

Tenda

Sm-GOL 1-2_Mirandulina_(sm)


Terz act

La stanza da Mirandulina. An tgombra ògl davant a sanestra ena meisa per far or cugl fier,
e dasperas davant ena zever cun glischiva. Ve dalla pare davos ògl (ev. angal picturo) en
letg ed ena stgaffa. Da vart dretga lascha la tgombra liber en strètg passagi tgi magna tar
las tgombras. Igl isch a sanestra magna mademamaintg tar las tgombras digls giasts. igl
isch damez magna an tgadafi.

1. scena

Mirandulina, dalunga siva Fabrizio

Mirandulina: (faschond or cugl fier, cloma) Fabrizio!

Fabrizio:
(vign damez) Mamsella?

Mirandulina: Fò igl bagn e porta'm en fier tgod!

Fabrizio:
(murmagnond) Dalunga.

Mirandulina: Ègl pretandia mengia bler?

Fabrizio:
(murmagnond) Anfignen tg'ia magl digl Voss pang, na vaia nign dretg da
tscherner tge lavours tg'ia vi far.

Mirandulina: Te n'am ast betg da gidar cun da chellas lavours. Ma ia sa tgi te fast chegl
gugent per me.

Fabrizio:
Per Vous gessa tras igl fi. Ma tge geidigl – (interrompa)

Mirandulina: Sunga forsa malangraztgevla?

Fabrizio:
(da vilo)  Vous curriz siva igls barungigns!

Mirandulina:  Hahahahahaha! Vo per igl fier!

Fabrizio:
(agito) Chegl vaia via cugls mies agens îgls!

Mirandulina: Igl fier! (per sasezza) Migler tg'ins manegia e mender tgi vo!

Fabrizio:
(cun en zichel speranza) Tge schez?

Mirandulina: (pi recent) Vignel prest chel fier?

Fabrizio:
Immediat! (partend angal per sasez) Cun chella ins vignigl betg scort! (vo)

2. scena

Sm-GOL 1-2_Mirandulina_(sm)


50

Mirandulina. Alloura Giuseppe

Mirandulina: (rei per sasezza)

Giuseppe:
(vign tras la porta da mez) Signoura ustiera!

Mirandulina: Tge, igl mies tger amei?

Giuseppe:
Igl mies signour lascha dumandar, scu tgi Vous stettas?

Mirandulina: Pulit!

Giuseppe:
I faschess plascheir ad el, schi vous acceptessas chel spiert da melissa. (la
porscha ena clocchigna dad ôr)

Mirandulina: Ègl chegl ôr?

Giuseppe:
Ea.

Mirandulina: Pertge am ò'l betg do igl spiert, cura tg'ia sung stada sainza schientscha?

Giuseppe:
Lezz' eda veva'l nign. Angal tranter nous! Ia va stuia eir tar en orer. Perchegl
chella clocchigna dad ôr! 12 ducats! Alloura ò'l fatg purtar en'apotecher igl
spiert da melissa.

Mirandulina: Hahahaha!

Giuseppe:
Chegl az fò neir da reir?

Mirandulina: Ia rei, perchegl tg'el am dat la masdegna pir siva!

Giuseppe:
 (furbo) Chella az fascharo bagn en'otr'eda.

Mirandulina: Aha, per impedeir tg'ia tgappa anc eneda! (peglia en got e dat anavos la
clocchigna) Sche tg'ia lascha angraztger!

Giuseppe:
La butteglia è Vossa!

Mirandulina: Na, ia lasch angraztger.

Giuseppe:
Lez igl offender an madema moda e maniera.

Mirandulina: Fasche chegl tg'ia dei! Cò!

Giuseppe:
(peglia la butteglia e parta da vart dretga)

Sm-GOL 1-2_Mirandulina_(sm)


51
3. scena

Mirandulina, Fabrizio

Mirandulina: Ins duess betg aveir l'impressiun, tg'ia seia anc libra.

Fabrizio:
(vign da mez cugl fier) igl fier!

Mirandulina: Tgod avonda!

Fabrizio:
Ia na less betg tgi Vous tgappessas en'arsantada e fissas schi cotschna scu
igl fier.

Mirandulina: Tge ègl puspe?

Fabrizio:
(sbittond) Ha! Igl signour cavalier fò 'regals'!

Mirandulina: Ia n'igl va betg accepto.

Fabrizio:
Propi?

Mirandulina: Dumonda agl ties Giuseppe, tgi prelata mai navot.

Fabrizio:
E pertge na vez betg accepto?

Mirandulina: Per tgi – Fabrizio – na creia betg – Betg discurrign ple da chegl!

Fabrizio:
Tgerissima giunfra!

Mirandulina: Lascha'm far or cugl fier!

Fabrizio:
Ia na sung gio betg ainta peis.

Mirandulina: Paregia anc en fier tgod!

Fabrizio:
Carte'm, schi ia discor gist uscheia –

Mirandulina: Te am fast anc neir nara!

Fabrizio:
(fò agl mutsch) Propi? (vo)

4. scena

Mirandulina, cavalier

Cavalier:
(vign targinond da vart dretga)

Sm-GOL 1-2_Mirandulina_(sm)


52

Mirandulina: (varda sotor e fò or cugl fier anavant)

Cavalier:
Hm  – Mirandulina!

Mirandulina: (fò or cugl fier) Grazious signour.

Cavalier:
Scu vogl cun Vous?

Mirandulina: (faschond anavant or cugl fier, sainza vurdar se) Bagn, fign bagn!

Cavalier:
Veiramaintg na vaia betg da ma lamantar da Vous.

Mirandulina: (varda se angal spert) Scheia!

Cavalier:
Vous vez refuso d'acceptar la clocchigna!

Mirandulina: (faschond or cugl fier) Tge vessa gia da far cun chella?

Cavalier:
La duvrar da taimp an taimp!

Mirandulina: Eir an svanimaint n'è betg la mia deisa.

Cavalier:
(plagn speranza) Tgera Mirandulina – schi ia vess dad esser la colpa da chel
svanimaint?

Mirandulina: (rabgiousa) Igl voss smaladet vegn dalla Burgogna è la colpa da tot!

Cavalier:
(tot stupia) Ma tge?

Mirandulina: (faschond or cugl fier) Ve dalla vossa meisa na vigna mai ple.

Cavalier:
(inamuro) Angal ni adegna, bela Mirandulina! Vous na varossas mai ple d'az
lamantar.

Mirandulina: Chel fier è freid. (cloma) He, Fabrizio! È'l prest schinavant chel fier tgod?

Cavalier:
(devot) Fasche'm en plascheir.! Accepte la clocchigna!

Mirandulina: (imitond igl tung digl cavaleir cura tg'el era anc inimei dallas donnas) Ia
accept nigns regals!

Cavalier:
(malcuntaint) Tar igl cont tunavigl oter!

Mirandulina: (faschond or cugl fier) Per betg igl ampermalar!

Cavalier:
Ed ia?

Sm-GOL 1-2_Mirandulina_(sm)


53
Mirandulina: (sperasve) Vous dumandez strousch siva, schi ena donna vigna vilada u
betg.

Cavalier:
Ossa pudessa strousch pretender chegl!

Mirandulina: Tge ègl oz, gligna plagna?  (gligna veida??)

Cavalier:
(en po rabgianto) La gigna ò nign'influenza sen me! (andirond) Vous ischas
ena veira miracla d'ena donna!

Mirandulina: (faschond or cugl fier) Hahahaha!

Cavalier:
(trest) Vous riez?

Mirandulina: (legra) Am tigneir per schi nara!

Cavalier:
(cun plascheir) Tge schez? – Pigle tuttegna la clocchigna!

Mirandulina: (faschond or cugl fier) Angraztg, angraztg!

Cavalier:
(da vilo) Accepte u tgi Vous am faschez neir vilo!

Mirandulina: (cloma) Fabrizio, igl fier!

Cavalier:
(cun rabgia) L'acceptez u l'acceptez betg?

Mirandulina: Pardinaschent! (peglia la clocchigna e la patta ainten la canastra)

Cavalier:
Ah, uscheia gez anturn cun me?

Mirandulina: (cloma) Fabrizio!

5. scena

Igls madems, Fabrizio

Fabrizio:
(vign cugl fier tras igl isch da mez) Cò fissa! (vei igl cavalier)

Mirandulina: È'l anc tgod? (igl peglia ancunter)

Fabrizio:
(murmagnond) Ea!

Mirandulina: (tgerign) Tge ast te?

Fabrizio:
(en tant vilo) Navot!

Sm-GOL 1-2_Mirandulina_(sm)


54

Mirandulina: (tgerign) Ast forsa mal? Vot forsa spiert da melissa?

Fabrizio:
(prest grop) L'oter fier!

Mirandulina: (scu soura, igl tanschond ve la clocchigna) Peglia! Ia va nign adiever per
chegl!

Cavalier:
(cun rabgia) Igl dè ensacuras chel fier!

Mirandulina: (agl cavalier) Ia igl va gugent, perchegl tgi el am è fitg attatgea.

Cavalier:
(scu soura) Chel om lessa veir tgi n'è betg attatgea a Vous!

Mirandulina: (a Fabrizio) Cò, te tgerign! (igl dat igl fier)

Fabrizio:
(lomign) Mamsella ...

Mirandulina: Davent, davent! (catscha davent Fabrizio)

Fabrizio:
(giond) Cò tigna'l or mianc igl diavel! (vo).

6. scena

Mirandulina, cavalier

Cavalier:
Tge curtascheia anvers en simpel famegl!

Mirandulina: Lez am prescreiver tgi tg'ia vegia d'aveir gugent?

Cavalier:
(inflammont) Vous miritez dad esser carezzada d'en rètg!

Mirandulina: (faschond or cugl fier) Digl rètg da crouschs – u da chel da cors?

Cavalier:
(resignia) Stuez propi adegna far or cugl fier?

Mirandulina: La glischiva stò neir fittada.

Cavalier:
(offendia) An chel cass az stat la glischiva pi a cor tgi ia?

Mirandulina: Pigl mument bagn!

Cavalier:
(irrito) E chegl sottastritgez anc!

Mirandulina: Ia dovr la glischiva.

Sm-GOL 1-2_Mirandulina_(sm)


55

Cavalier:
(pardond igl tgea) Fasche cun me chegl tgi lez.

Mirandulina: (cun sprez) Ia va cartia tgi Vous seias en inimei dallas donnas!

Cavalier:
Schinige'm! Vous vez totta raschung!

Mirandulina: Bagn, igl mies signour! Nous lagn lascher discorrer cun nous! (lascha crudar
giu ena mongia faschond or cugl fier)

Cavalier:
(la peglia se) Carte'm!

Mirandulina: Betg az dè mengia gronda fadeia.

Cavalier:
I vala la pagna d'az sarveir.

Mirandulina:  Hahahaha!

Cavalier:
(ampermalo) Gio puspe!

Mirandulina: Vous ischas propi en veir cumediant. Hahahahaha!

Cavalier:
(supplitgont) Mirandulina!

Mirandulina: Tge, az vignigl forsa mal?

Cavalier:
Ea, fitg!

Mirandulina: Az sarvi! (patta ve la clocchigna davant igls peis)

Cavalier:
Ia angir – (vot tschiffer igl sies mang, ella igl dat en'arsantada cugl fier)

Mirandulina: Pardon! Az vaia forsa ars sainza vuleir?

Cavalier:
Vous am vez ars gio bler pi fitg tgi uscheia.

Mirandulina: (naiva) Noua?

Cavalier:
(an adoraziun)  Vous dumandez anc chegl?

Mirandulina: (riond) Fabrizio!

Cavalier:
(agito) Betg clame gio puspe chel tamberla!

Mirandulina: Ia dovr igl mies fier. (vot clamar)

Cavalier:
Halt! Ia – ia clom Fabrizio!

Sm-GOL 1-2_Mirandulina_(sm)


56
Mirandulina: Ma tge pansez! (vot clamar)

Cavalier:
(desperativ) Tg'el seia smaladia! Ia igl sfratg aint la gniffa!

Mirandulina: (imitond igl tung digl cavalier scu inimei dallas donnas da pi bod) Ia pudaro
bagn anc clamar igls mies ampluias!

Cavalier:
Angal betg chel!

Mirandulina: Vous az lubiz stagn bler! (peglia igl fier e corra vers igl isch) Perveia da Vous
stòia eir mez or an tgadafi!

Cavalier:
Na, la mia tgera!

Mirandulina: (giond anavant) Betg dastgeir clamar Fabrizio!

Cavalier:
(giond siva sbrigiond) Ia odiesch chel diavel!

Mirandulina: (sa struba cun luschezza) Ma tge lez veiramaintg?

Cavalier:
Ma dianzeraint, chegl am dumandez anc.

Mirandulina: (freid) Tge, en om, tgi pudeva betg star or las donnas anc ozandumang ed
ossa – chegl duessel crei chel tgi vot! (parta tras igl isch da mez)

7. scena

Cavalier, pac siva igl marquis

Cavalier:
Tg'igl dianzer porta! (sa lascha crudar sen ena soptga - pass)

Marquis:
(da sanestra) Cavalier, Vous am vez ampermalo!

Cavalier:
(tadlond angal a mesas) Sainza leir!

Marquis:
Ia sung stupia.

Cavalier:
La cuppa n'ò'la betg tutgia.

Marquis:
Ena guttella am ò smarlatto igl mies vistgia.

Cavalier:
Stgise!

Marquis:
Chegl è sto en'impertinenza!

Cavalier:
Chegl è capito sainza frod (sainza leir)!

Sm-GOL 1-2_Mirandulina_(sm)


57

Marquis:
Ia dumond satisfacziun!

Cavalier:
Chella az dunga!

Marquis:
(pi da bass) Ia va angal tema tgi chel tatg na geia betg ple davent!

Cavalier:
(stupia) Tge lez anc?

Marquis:
Ma schi Vous na vez propi betg fatg per noschadad –

Cavalier:
(grittinto) Ia az stung an Vossa disposiziun cura tgi seia. Cavalier maltratg!

Marquis:
Scu? Ia az perdung e Vous …

Cavalier:
(adegna pi grittinto) Vous am ischas gist nia igl dretg mument!

Marquis:
(pi amicabel) Ia sa tge tg'az mantga.

Cavalier:
(sbrigiond) Navot savez, ansomma navot!

Marquis:
(tantond) Igl inimei dallas donnas è nia tschif, hi hi, hi!

Cavalier:
Vous schez manzignas!

Marquis:
Pertge lez far vaseir alv per neir?

Cavalier:
Tasche, u tgi nirossas a s'anriclar malamaintg! (parta alla svelta a dretga)

8. scena

Marquis, pac mument pi tard Dejanira

Marquis:
Grobian!  – L'è schi inamuro, schi veir scu igl tatg segl mies vistiga. Forsa tgi
l'ustiera ò ava per far or tatgs. (tschertga e catta la clocchigna) Ôr u angal
tola? Prubablamaintg angal tola. Schiglio na stess'la betg pigls cantungs
anturn. (derva la clocchigna e savoira londerve) Spiert da melissa! Forsa
pudessa ampruvar cun da chel! (sfrouscha ve digl schanugl)

Dejanira:
(da sanestra) Schi sulet, tger marquis?

Marquis:
(schinigia) Ia era gist sen veia per neir tar Vous, signoura contessa.

Dejanira:
Tge faschez cò?

Sm-GOL 1-2_Mirandulina_(sm)


58
Marquis:
Angal tranter nous: far or en tatg.

Dejanira:
Ma cun tge?

Marquis:
Cun chel spiert da melissa.

Dejanira:
Spiert da melissa? Chegl è igl fallo! Ia savess bagn en oter med.

Marquis:
Vous am faschessas chel plascheir?

Dejanira:
Cun en taler è'l igl donn reparo.

Marquis:
Pertge dovrigl en taler, signoura contessa?

Dejanira:
(stupeida) Tge, ègl chegl mengia bler per Vous?

Marquis:
Ia amprov pi gugent da far eir or igl tatg cun chel spiert.

Dejanira:
È'l bung?

Marquis:
Ampruve!

Dejanira:
(sagia) Ia sa far en migler tgi chel. È chella clocchigna dad ôr?

Marquis:
Spir ôr!

Dejanira:
Appartigna ella a Vous, signour Marquis?

Marquis:
Na, a Vous, schi giavischez!

Dejanira:
(peglia la clocchigna) Vous ischas propi mengia bung.

Marquis:
Ia giold da chels pitschens spass.

Dejanira:
Vous la vez pero tuttegna deditgeida a me?

Marquis:
Ella na vo betg a pro cun ena dama scu Vous?

Dejanira:
(ampermalada) Na?

Marquis:
Per deir cler e net; ella è angal da tola.

Dejanira:
Or digls Voss mangs dad ôr, signour marquis.

Marquis:
Ia ma turpetg da dar ena tala piculezza.

Dejanira:
Ia vi gist mussar chella piculezza alla mia ameia.

Sm-GOL 1-2_Mirandulina_(sm)


59
Marquis:
Angal ensatge, signoura contessa! Sche navot all'ustiera.

Dejanira:
Ia anclei, schaluseia?

Marquis:
Tge createira magnifica cun en fegn sentimaint!

Dejanira:
(cuntainta) Ortensia fascharo îgls!

Marquis:
La signoura barunessa?

Dejanira:
(riond, partend a sanestra) Ea, la signoura barunessa!

9. scena

Marquis, dalunga siva Giuseppe

Marquis:
Cò ins vei puspe tge influenza tgi l'imaginaziun pò far. Igl donn è reparo cun
en taler.

Giuseppe:
(gnond aint da mez, tschertga ena meisa) Noua è'l ossa?

Marquis:
Tge, igl mies amei?

Giuseppe:
Ena clocchigna cun spiert da melissa.

Marquis:
Egna da tola?

Giuseppe:
Na, dad ôr! Vala dodesch ducats.

Marquis:
Ma – ma – da lascher starnia ena tala clocchigna dad ôr!

Giuseppe:
(malfido) Signour Marquis, vez forsa la veisa?

Marquis:
Ia? – Na-a. (Giuseppe parta tras igl isch da mez)

10 scena

Marquis, pac pi tard igl cont

Marquis:
Oh… tge pover schani! Sch'ia dumond anavos la clocchigna, ma fatscha
ridicul. Schi Mirandulina vign sessour, schi sunga blamo.

Sm-GOL 1-2_Mirandulina_(sm)


60
Cont:
(vign da sanestra) Tge schez da chegl, signour marquis?

Marquis:
(dond en sagl) Da tge?

Cont:
Igl om selvadi è s'inamuro ainten l'ustiera.

Marquis:
Ia stò reir da schluppar. Ella duess angal igl lascher zambalar.

Cont:
I para pero betg dad esser igl cass!

Marquis:
(spinous) Chel antort n'am pò'la betg far!

Cont:
La giunfra ò fatg en plascheir agl cavalier,, scu chegl tgi ella ò fatg a nigns da
nous. Ella è tschantada a meisa cun el.

Marquis:
(levet) Chegl è tot cumegia...

Cont:
(da vilo) … ed ainten chella ischans nous crudos aint scu dus tabaloris. Tgi
survign ena miglra glischiva? Tgi vign sarvia igl amprem da tot? Tgi pò
magler speisas fatgas digls sies mangs? – Tgi? – Igl antier persunal discorra
da navot oter tgi da chegl.

Marquis:
Capasche, capasche!

Cont:
Fabrizio schloppa da schaluseia. E chel svanimaint! È'l sto veir u angal
simulo! An mintga cass en segn d'amour!

Marquis:
Impertinent! El maglia igls fartems igls pi delizious, ed a me vign sarvia tgern-
bov cun en reis sitg-setg.

Cont:
Ed ia … ia tgi va spendia schi bler per ella!

Marquis:
Ed ia … ia tgi va la fatga adegna puspe regals: Carte'm, igl cavalier n'ò fatg
mianc en tschentavel da chegl tg'ia va fatg.

Cont:
Oh... Vous la vez regalada ena clocchigna dad ôr!

Marquis:
(tot stupia) Scu? Tgi az ò detg chegl?

Cont:
Igl Voss serviaint ò detg agl mies, igl faschond ampurmetter da deir a nign
oter.

Marquis:
(pitost per sasez) Ena bel' istorgia!

Cont:
Ella è ena createira malangraztgevla! Betg en'oura viglia star ple cò sot chel
tetg.

Marquis:
Bravo, parti!

Sm-GOL 1-2_Mirandulina_(sm)


61

Cont:
E Vous scu om d'onour, stuessas er parteir ansemen cun me.

Marquis:
Ma noua fiss, per exaimpel, igl mies nov quartier?

Cont:
Tar ena convaschigna. Gratuitamaintg!

Marquis:
Tger amei, chella supplica n'az saia betg refusar.

Cont:
Dai, marquis! Ans svinditgagn anvers chella femna barvugnousa.

Marquis:
(esitond) Ea – ea –

Cont:
Betg ena larma! I fiss sfarlattem!

Marquis:
An - confidanza –

Cont:
Disponi cumplettamaintg dalla mia persunga!

Marquis:
(pi veiv) Igl mies administratour am ò laschea puspe aint igl stetg.

Cont:
Vez da paer en chint?

Marquis:
Circa uscheia. Speisas per regals.

Cont:
Quant? (peglia or la bursa)

Marquis:
Uscheia circa dodesch ducats.

Cont:
Sapperlot, scu tgi vous ischas sto spendabel!

Marquis:
(cun chito) Sur las mias pussebladads – chegl vot deir –

Cont:
Fatg è fatg! (tschertga ainten la sia bursa)

Marquis:
Ah, am vign gist andamaint, veiramaintg ègl gist exact 13.

Cont:
Chegl fò navot. Cò! (igl dat la muneida)

Marquis:
Pispert tg'ia va...

Cont:
(an moda defensiva) Raps vaia avonda. E schi chegl am costa mella
dublonas, schi am fissigl betg mengia per ma svinditgier anvers chella
createira maligna.

Marquis:
Vous n'am cartez betg, tge tgi chella am ò gio custo!

Sm-GOL 1-2_Mirandulina_(sm)


62
Cont:
Ia la mussaro la maniera. Ia niro a la ruinar igl affar. Ia sung gio nia da
persvader las dus cumediantas da bandunar er ellas chel albiert.

Marquis:
Tge cumediantas?

Cont:
Ortenisa e Dajanira.

Marquis:
Tge, n'eran chegl betg signouras?

Cont:
Ah, tge!

Marquis:
Schi ainten tge nia ènigl sa platgedas chellas dus pulottas?

Cont:
Dasper igl teater. Ha, chegl è la mia vendetga. Ed igl cavalier tgi ò savia far
vaseir tot alv per neir, chel ò anc d'amprender am canoscher! (parta a
sanestra)

Marquis:
Uscheia na fiss la clocchigna betg anc persa. Agl cavalier viglia render chel
en ducat, ed ia sung per dodesch pi retg. (spassegia cun luschezza giuador
da vart sanestra)

11. scena

Mirandulina, pac siva igl cavalier

Mirandulina: (vign spert da dretga e sera igl isch cun la clav) Ins è betg ple (sieir dall'atgna
veta. (igl cavalier vign e petga ve dalla porta sarada. Mirandulina cun mesa
vousch) Cò è'l!

Cavalier:
Mirandulina!

Mirandulina: Tge giavischez, signour cavalier?

Cavalier:
Darvi!

Mirandulina: (cun mesa vousch)  Te am vignst gist dretg! (dad ot) Tge, darveir duessa,
Vossa graztga!

Cavalier:
Ma ea! (petga ferm)

Mirandulina: Seias schi buntadevel e ge sen la Vossa tgombra. Ia vign dalunga.

Cavalier:
Chegl savainsa deir er cò!

Mirandulina: Na, signour cavalier! Ia vign dalunga!

Cavalier:
Ma poveretta, schi Vous na niz betg. (parta)

Sm-GOL 1-2_Mirandulina_(sm)


63
12. scena

Mirandulina, pac pi tard Fabrizio

Mirandulina: (tras igl isch da mez) He, Fabrizio! Fabrizio!

Fabrizio:
(segl isch) Signoura giunfra, vez clamo?

Mirandulina: Vea aint eneda.

Fabrizio:
(aintra)

Mirandulina: Igl cavalier da Rippafratta am ò dumando igl mang.

Fabrizio:
(trest) Chegl era da preveir.

Mirandulina: Ma tge?

Fabrizio:
(malfidont) Ma vez betg s'accurschia igl sies cunfar inamuro.

Mirandulina: Betg zichel!

Fabrizio:
(curt) Ha!

Mirandulina: Pir ossa, tg'el am ò scutino tscherts pleds – ed ia sung neida tot cotschna.!

Fabrizio:
Vessas marido me!

Mirandulina:  Ea, te n'ast betg digltot fallo.

Fabrizio:
(cun tensiun) Az regurdez anc digls pleds digl Voss tger bab defunct?

Mirandulina: Ea, ia ma regord.

13. scena

Igls madems, igl cavalier

Cavalier:
(vign e petga stagn)

Fabrizio:
(a Mirandulina) Tge vottel? (vot darveir)

Mirandulina: Spetga anfignen tg'ia sung davent!

Fabrizio:
Vez tema? (i petga anc eneda saina retign)

Mirandulina: Tger Fabrizio – La mia onour! (vo tras igl isch da mez)

Sm-GOL 1-2_Mirandulina_(sm)


64
14. scena

Fabrizio, cavalier, pac pi tard marquis e cont

Cavalier:
Darvi! Tg'igl diavel porta!

Fabrizio:
Tge giavischez, stimo signour?

Cavalier:
Darveir! (sa stompla cugl corp cunter igl isch)

Fabrizio:
Ègl chegl sa depurto ainten en'ustareia da reputaziun?

Cavalier:
(rabgianto) Glez lainsa anc veir! (corra cunter igl isch)

Fabrizio:
(vers igl isch sanester) Ageid! Ageid! (marquis e cont vignan) La vossa
excellenza! Igl cavalier vot sfratger aint igl isch!

Marquis:
El è nia nar cumplettamaintg! (vers igl cont) Ni cun me! (vot eir puspe davent
ansemen cun el)

Cont:
Angal darvi! (dat cugl mang sen la manetscha dalla spada, igl cavalier petga
cun mangs e peis ve digl isch)

Marquis:
Pertge igl grittintar, amei? (Fabrizio derva, igl cavalier vign noadaint an
prescha)

Cavalier:
Tg'igl diavel porta, noua è'la? (vurdond anturn scu en selvadi)

Fabrizio:
(scu schi fiss tot navot) Vez forsa pers ensatge?

Cavalier:
Ia la cattaro bagn!

Cont:
(cun intunaziun) Tge intenziuns vez e cunter tgi?

Cavalier:
Da betg risguardar igls mies giaveischs!

Fabrizio:
Pretenda forsa igl signour tgi ena donna da bung nom...

Cavalier:
Davent, te tgang-ladrung!

Marquis:
(a Fabrizio) Stò bela quiet!

Fabrizio:
(rabgianto anvers igl cavalier) Lasche deir ...

Marquis e cont:  Davent! (stomplan Fabrizio or digl isch da mez)

Sm-GOL 1-2_Mirandulina_(sm)


65
15. scena

Cavalier, cont, marquis

Cont:
(energic agl cavalier) Ia sa danonder tgi la Vossa rabgia dereiva?

Cavalier:
(murdent vers igl marquis) Tge managez?

Marquis:
(ampruvond da far pasch) Betg tg'ia savess, igl mies amei.

Cont:
Da Vous discorra, signour inimei dallas donnas! Vous am vez angulo l'ustiera.

Cavalier:
Tgi tgi dei da chegl è en manzaser!

Cont:
Vous am lez tractar da manzaser?

Cavalier:
(irrito vers igl marquis) El na so betg tge tg'el discorra!

Marquis:
(quietond) Pasch ameis, pasch!

Cont:
(agl cavalier)  Vous ischas en manzaser!

Marquis:
Ia fascharo migler ad eir! (vot eir)

Cavalier:
Ste cò, signour! (tigna igl marquis cun totta forza)

Marquis:
Chegl na monta betg ena ploma, tger cont, schi en signour cavalier ò ena
tscherta affecziun per en'ustiera?

Cavalier:
(agl marquis) Tgi tgi dei da chegl è en manzaser!

Marquis:
Ia va detg angal chegl tgi en oter ò detg.

Cont:
Ia, numnadamaintg.

Cavalier:
(agl marquis) La Vossa spada!

Marquis:
(irrito) Pertge, igl mies bung om?

Cavalier:
(agl marquis) Ischas er Vous igl mies inimei?

Marquis:
Igl amei digl antier mond!

Cont:
(agl cavalier) Vous vez agea tg'igl è ena barvogna!

Cavalier:
(sdrappa or da mang la spada agl marquis cun igl etui)

Sm-GOL 1-2_Mirandulina_(sm)


66
Marquis:
(agl cavalier) Vegias tuttegna en tant respect da me!

Cont:
(an posiziun da cumbat) Ia pretend satisfacziun!

Cavalier:
Pudez er aveir! (vot trer or la spada e na so betg)

Marquis:
(amicabel) La spada n'az canoscha betg!

Cont:
(steira cun totta forza la spada or digl etui. La loma è rotta) Tge angal ena
mesa loma?

Marquis:
Vous vez ruino la mia spada!

Cavalier:
Ia? (scassa igl etui) Noua è'l alloura chel misirabel rest?

Marquis:
Ah, am vign andamaint! Chel è resto aint igl cor digl mies davos adversari.

Cavalier:
(agl cont) Fasche'm purtar ena spada!

Cont:
Vous n'am duessas betg mitschier!

Cavalier:
Cun chel misirabel rest d'ena spada az viglia dar la dretga rasposta.

Cont:
Angal betg tanta blaga, signour cavalier!

Cavalier:
Ea, cun chel toc spada! (sa precipitescha vers igl cont)

Marquis:
(ancuraschond) Chegl è ena spada spagnola. Chella ò tema da nign.

16. scena

Igls madems, Mirandulina, Fabrizio

Mirandulina: (currond cun Fabrizio aint dad isch da mez) Halt, igls mies signours! (igls
cumbattants sa ferman en mument)

Marquis:
(a Mirandulina) La mia spada è sa verifitgeida grondiousamaintg. Tot perveia
da Vous!

Mirandulina: Ma schi scu?

Marquis:
Igl cavalier è inamuro ainten Vous.

Cavalier:
(agl marquis) El dei manzignas!

Mirandulina: (agl marquis) Igl signour marquis vot far spass!

Sm-GOL 1-2_Mirandulina_(sm)


67
Cont:
(a Mirandulina) Oh...  ischas s'ancletgs tranter vusoters.

Marquis:
Ins s'accorscha!

Cavalier:
(rabgianto vers igl marquis) Tge ins s'accorschigl?

Marquis:
(prous) Tge onigl tots adegna cunter me?

Mirandulina: La verdad ègl – tgi ia va fatg tot igl mies pussebel per tg'igl cavalier
s'inamurescha ainten me. (agl cavalier) Ma displaschevlamiantg adumbatten,
u betg?

Cavalier:
(tai)

Marquis:
(a Mirandulina) El na so betg snaer.

Cont:
(rabgianto vers igl marquis) O cala da ruschanar adegna schi nurant!

Mirandulina: (legrada) Igl signour cont s'inamurescha mai. A pleds creiel navot. Da larmas
sa feida'l er betg. Da svanimaints reiel angal!

Cavalier:
(fitg stupia) Tge, ègl sto forsa tot ansemen angal ena cumegia?

Mirandulina: (cuntainta) Ma betg fasche uscheia.

Cavalier:
(da selvadi) Ena tala infamadad!

Mirandulina: Betg az agite uscheia, schiglio ins pògl anc creir...

Cont:
Ins vei ve dad el!

Marquis:
Ins ligia or digls sies îgls!

Cavalier:
(furious) Ia sung betg!

Mirandulina: Na, igl signour n'è betg inamuro. Chella cumprova possa dar cura tgi seia.

Cavalier:
Impertinent! (agl cont) En'otr'eda nirossas ad amprender am canoscher cun
ena spada antiera. (patta la loma davant igls peis digl marquis)

Marquis:
Hehe, hehe (peglia se la spada tot indignia e la stretga) Da pattar
simplamaintg davent ena tgossa schi custevla.

Mirandulina: I vo per la Vossa onour, signour cavalier! Igls signours pretendan tgi Vous
seias inamuro. Igl è ouras d'igls sdisar da creir ensatge uscheia.

Cavalier:
Ma tge!

Sm-GOL 1-2_Mirandulina_(sm)


68
Mirandulina: (legra vers igls oters) En segn d'amour tgi sbaglia mai, è la schaluseia. Schi
igl signour cavalier am vess gugent, na vartiss el mai ple, tgi ia ma surdetta
ad en oter.

Cavalier:
(cun sprez) A tgi lessas Vous bagn az surdar?

Mirandulina: (ferm) A chel tgi mies bab ò ordino.

Fabrizio:
Alloura nissa ia ossa londerve!

Mirandulina: Ea, igl mies tger Fabrizio.

Cavalier:
(schema levign)

Cont:
(cun vanaglorgia vers Mirandulina e Fabrizio) Pigle l'egn l'oter! Tretschent
talers scu dota az èn garantias!

Marquis:
Ed ia az deditgesch per antant dodesch ducats.

Mirandulina: Ia na dovr nigns regals da nozzas, igls mies signours. Ia sung angal ena
simpla giunfretta sainza nigna impurtanza. (cun en tgit segl cont) Incapabla
da far tgi persungas da nom e pom s'inamureschan ainten me. Fabrizio, igl
ties mang!

Cavalier:
(schluppond bod dalla rabgia) Te smaladetta! Dò igl ties mang a tgi tgi te vot.
I tanscha betg angal cun sprezzar las femnas! Na, ins stò er anc lippar
d'ellas! (sa precipitescha or digl isch da mez)

17. scena

Mirandulina, Fabrizio, cont, marquis, pi tard Giuseppe

Marquis:
Chel am duess deir anc eneda manzaser!

Mirandulina: Oz ègl sto segls cunfegns. Vea, igl mies tger Fabrizio!

Fabrizio:
Forsa tgi fiss bung da metter igl amprem ensatge an scretg.

Mirandulina: Igl mang – u igl mies Dia!

Fabrizio:
(la dond igl mang) Vo bagn. Ma siva ...

Mirandulina: Siva, igl mies fegl, saro'la teia per adegna! (Giuseppe vign aint da mez)

Giuseppe:
Ia leva angal anc deir adia, giunfra ustiera.

Sm-GOL 1-2_Mirandulina_(sm)


69
Mirandulina: È'l gio ia?

Giuseppe:
Igl signour fò gist metter sot igls tgavals.

Mirandulina: Betg anclige fallo... Betg pigle mengia grev.

Giuseppe:
(schinigia) Ed angraztg fitg per tot igl bung! (vo alla svelta)

18. scena

Igls madems sainza Giuseppe

Mirandulina: (surlivgeida) Igl cont è davent! Ena tala tgossa na fatscha mai ple!

Marquis:
Mirandulina, nign tg'anclei schi bagn scu Vous da far neir nar igls omens.

Mirandulina: (vers igl cont e marquis) Schi chegl vess dad esser uscheia, alloura lessa
exprimer angal en giaveisch.

Cont:
Discurri, unfant!

Mirandulina: Ge a star ainten en oter li!

Fabrizio:
Franc è franc!

Cont:
(a Mirandulina) Ia anclei. Ia anclei – stem – e respect.

Marquis:
(a Mirandulina) Sche eneda! Az mantga forsa betg ena tscherta clocchigna?

Mirandulina: La clocchigna digl spiert da melissa? Ah, chella veva gio amblido.

Marquis:
Ed ia va la cattada. (la dat) Digl reminent az garantescha ossa scu avant la
mia attaschedadad.

Mirandulina: (agl marquis) Ia crei, tg'ia na vegia betg basigns ple da chel.

Cont:
Ma per cass tgi vous vessas d'aveir eneda ena cueida speziala, schi az
giaveischa da sa sarveir da me.

Mirandulina: Ia crei, tg'ia na vegia betg basigns dalla Vossa spierta. (a tots dus ansemen)
Damai tg'ia meid ossa igl mies stadi civil, schi midaro er ia la mia moda da
veiver. Digl rest sunga franca, tg'igl exaimpel dad oz seia ena scola per igls
signours. (riond) E schi Vous vessas da neir anc eneda an ambarass, schi
panse all'ustiera da Firenze.

F E G N

Sm-GOL 1-2_Mirandulina_(sm)


Sm-GUT 2-1

Tge de sturn !

Cumegia an dus acts dad Elisabeth Gutknecht

Translaziun an surmiran da Pina Iseppi-Uffer

Sm-GUT 2-1_Tge de sturn_(sm)


Persungas:

Helga

mamma dalla spousa
Max

bab dalla spousa
Laura

spousa an speranza, feglia da Max e Helga
Patricia

ameia da Max
Heidi

spindradra (Hebamme)
Stefan

spindrader
Lidia

ameia da Laura
Peder

spous

Taimp:

preschaint
Li d’acziun:
recepziun dalla tgesa da parturanza „Suglegl“
(Gebärhaus)

Maletg da tribuna:
recepziun
cun
en
canape
e
credenza
(Tresen/Theke) per ratschever las donnas. Ve
dallas pareis fotografias da pups. Antrada e dus
ischs, egn orno cun en artg an tschiel,  tgi
magnan allas stanzas da partureir. Telefon sot la
credenza. Ena carrotscha da pups.

Cuntign:
Helga magna la sia feglia Laura tgi ò fermas deglias, digl altar direct an tgesa da
parturanza. La spousa è betg ancletga cun chegl, ella less eir aint igl spital. Igl
bab dalla spousa cumpara siva curt mument er an tgesa da parturanza: la sia
giovna ameia è er an speranza e less partureir cò igl sies unfant. La spindradra è
ord tgesa ed igl sies gioven assistent la ramplazza. La spousa Laura scappa e sa
metta sen veia vers igl spital cun igl oldtimer da sies bab. Lo cumpara ella pero
betg e spous e mamma sa mettan alla tschertga. La pulizeia, tgi catta siva en
taimpet igl auto cun fastezs da sang, suspecta en act criminal. Aint igl frataimp
depona ena nunacunaschainta en puppign da pel neira davant igl isch-tgesa dalla
tgesa da parturanza. Anfignen tgi tot igls pups èn naschias e tot las
malancligientschas èn sclareidas capetan anc tgossas!

Sm-GUT 2-1_Tge de sturn_(sm)


-3-

1. act

1. scena
(an tgesa Suglegl, ena tgesa da parturanza  privata. Ena spousa tgi ò fermas
deglias vign manada aint da sia mamma. La mamma plazzescha la spousa
sen igl canape. Ella ò ena tarmenta tascha dad urden ainta mang.)

Helga : So Laura, ossa vign dalunga ageid. Hallo.....donna Heidi ! Ma noua
ischas... ? Nous duvragn ageid, dalunga... ! Hallo......ageid.... !

Laura : Mamma, cala da dar bratgs ! Va schon detg mella gedas….chegl è
ena gronda tgutgareia…! (tigna igl vainter) Au, merda.....tge
dolours... !

Helga : Vea tgera, chegl passa dalunga....teira fons igl flo....chegl fò bagn a
te ed agl pup. (peglia ena clochigna or dalla tascha, derva e tigna
chella sot igl nas dalla feglia)

Laura : Cala mamma...va schon detg da dei tgi te dessas calar cun igl ties
crom esoteric.... ! Ia vi ossa eir aint igl spital... !

Helga : Tgutgareias spital... ! Ozande partureschan las donnas giovnas igl
pups ainten en li noua tgi ellas ed igls pups stattan pi bagn.... !
Painsa angal a tot chellas bacterias e baus tgi giran ainten en
spital... ! Cò, peglia en pêr da chellas «Notfalltropfen»... !

Laura : (vot nignas gutellas) Maaa......au....au....i vign.... ! Va ossa nigna
nerva per las tias tgutgas gutellas. (tigna igl vainter e sa tschainta
cun fadeia sen igl canape)

Helga : Cala da far schi tgutg....chegl è angal en malign... ! Stò
quieta…l’amprema geda vo chegl adegna pi dei! Ia tschertg ossa
chella Heidi. I at va ampurmess tg’ia procurescha per tot. Ia at regal
sen las nozzas ena naschientscha cun Heidi !

Laura: Ia vi nigna naschientscha cun Heidi.... scu regal da nozzas…..!

Helga: Laura….i tanscha..! Gl’è gio nosch avonda tgi ties bab ò gia  da
piglier er chella stranzla cun chel vainterung allas tias nozzas.

Laura: Mamma…chel vainter vei betg or oter tgi igl mies…!

Sm-GUT 2-1_Tge de sturn_(sm)


-4-

Helga: Chegl è tot ensastge oter... !

Laura: Creist mamma... ?

Helga: Schi en giuven pêr vot fundar ena familgia è chegl ena tgossa, ma
schi en tamazi vigl s’accorscha la tschintgavla premaveira, vo chegl
cunter ena «demenz terribilis».... !

Laura: Ossa ist aber ena noscha... bab è schi en tgerign…! Digl reminent,
la sia acziun speziala dirigeida digls hormons am fò or ansomma
navot…! A me plai da neir mamma ed a madem mument er gist
sora gronda…!

Helga: Angal mesa sora, ast santia….! Ia cat chegl ni bel ni schiglio
ensatge. An sia vigliadetna.... ! Ma perveia da me....va angal
marveglias tge sagls tgi el ò alloura da far scu bab giuvenil... ! Chel
vign anc segl mond cun la sia Pätty... !

Laura: Mamma... !! Vusoters az vez er bagn er gia gugent eneda.

Helga: Bagn franc…! Dess el far puspe la sia experientscha…..ma siva
betg neir tar me a sa lamentar….!

Laura: Sast tge mamma.....a me vogl gio bler migler.

Helga: Veist...las mias gutellas on gido... !

Laura: Ossa telefonescha a Peder tg’el vigna per me. Alloura giainsa an
baselgia e faschagn anavant lo noua tgi te ast interrot. Schi ensatgi è
ansomma anc lo... !

Helga: Chegl sast te betg far... ! Anfignen ossa ast gia deglias mintga 5
minutas, igl unfant so nescher d’en mument a l’oter……

Laura: Ia vign anavos an baselgia…! Ia va 37 onns e sung viglia avonda
per saveir tge tg’ia va da far, ia sung maiorenna e va ena buna
plazza, en’atgna abitaziun ed anfignen ossa adegna paea mez igls
mies chints! (ella tigna igl vainter e raschunga cugl pup)  Angal
nignas agitaziuns, gl’è tot an urden! Sast, tia tatta manegia bagn cun
nous dus…!

Sm-GUT 2-1_Tge de sturn_(sm)


-5-

Helga: Franc, tg’ia manetg bagn cun vusoters. Sast scu tg’ia fiss stada
cuntainta schi vess gio do da lez taimp uscheia ena tgesa da
partureir... !

Laura: Cò vessa gia ena nara furtegna, strubagleda scu tg’ia era aint igl ties
vainter.... !

Helga: Laura, te ist ena malangraztgevla. Ossa ast la caschung da partureir
igl ties unfant ainten ena tgesa schi stupenta... ! Igl signour Giatgen
ò fatg eir igl sies perpendichel magic: li e datum èn simplamaintg
exemplarics…! (ponderescha) Ma, dei eneda.....igl ties pup vess da
nescher pir an dus emdas, ubetg….. ? Chegl meida naturalmaintg
speztga….ia stò telefonar subito agl singour Giatgen….!

Laura: Oh, mamma, cala’m se cun chel stroler digl perpendichel... ! Oi, oi,
oi....scu tgi chegl teira.... ! (tigna igl dies) Pertge ischans betg eidas
dalunga aint igl spital….? Mamma, telefonescha dalunga agl
spital….chels dessan neir cugl auto da malsangs per me. Ia tign betg
or chegl…ia vi dalunga ena sprezza…!

Helga: Te ist enpo tabalora perveia digl mal, ossa at fatscha en bung te da
tgiminela e met gist anc ve ena padela ava……per ena parturanza  a
tgesa ins dovra bler’ava vaia eneda ligia….! Vaia er anc da
sterelisar ena forbesch….? (peglia ena forbescha or da sia tascha)

Laura: (spivintada) Mamma….!!!!

Helga: I savess gio esser tgi chella donna Heidi ò anc ena naschientscha ed
ia vess d’assister tar te.... ?

Laura: Mamma, ena naschientscha è betg scu egn digls ties recepts da far
capuns, chegl dovra……

Helga: .......angal nigna tema! Ia va m’infurmo manedlamaintg. Ainten la
davosa illustrada per giovens genitours onigl musso cun fotografias
quant bela tgi uscheia ena naschientscha a tgesa so esser..... (peglia
or la gasetta dalla sia tascha e mossa).......varda tge belign, ins vesa
gio la testigna...... !

Laura:  Uh, tge sgarschevel..... ! Ia vi eir aint igl spital..... !!!!!
-6-

Sm-GUT 2-1_Tge de sturn_(sm)


Helga: Ossa chieta’t... ia vign per chella spindradra ed alloura vogl chegl
scu da deir paternoss... ! Finalmaintg possa piglier igl mies amprem
beadi ainta bratsch !! (ella metta la tascha sen la credenza e vo vers
en isch tgi è orno cun en artg an tschiel) Cò vogl ainten las stanzas
prinzipalas dalla tgesa...angal en mument...ia turn dalunga... !
(derva igl isch e cloma) Hallo....ègl cò ensatgi.... ?

Laura:   (leva se cun fadeia e tschertga ensatge ainten la tascha da sia
mamma) Mianc en natel.....e chegl tot perveia da chella
radioactivitad digls natels tgi fon donn..... ! Mamma manegia franc
bagn.....ma gist am strer ord baselgia angal perchegl tg’ia va
survagnia ena piztgida aint igl vainter è propi surfatg.... ! (igl isch
d’antrada sa derva, ena donna fitg grossa, tgi vign sustigneida d’en
om pi vigl, aintra, el la magna plagn chito segl canape dasper
Laura)

Max:
Tgerigna....fò adatg........ossa varda cò, Laura... ! Tge fast te cò.... ?

Laura: Chegl lessa saveir da te.. ! (tschessa enpo d’en mang) Ist nia siva
nous... ? Lessas esser ainta peis er te...... scu tat....?

Max:
Franc betg, Laura... ! Patricia ò tottanegna er tgappo deglias, gist
scu te... !

Patricia: Na....stogl chegl esser... !

Max:
Ma tgerigna, te ast lia neir cò per set u per dieschset... !

Patricia: (mossa sen Laura) Schi vess savia da chegl fissa franc betg neida
cò... !

Max:
Ia va betg savia tgi Laura vigna er cò.

Laura : Angal tschintg minutas...alloura sunga davent.... ! Bab, ast igl
natel ?

Max:
(tschertga ainten cassatga) Varo el aint igl auto....ma cò varogl
bagn er en telefon... !

Laura: Sast betg gist eir or per el?

Max:
(se per Patricia) Saia at lascher en mumentign suletta?
-7-

Sm-GUT 2-1_Tge de sturn_(sm)


Patricia: (ampermalada) Schi la tia feglia at è pi impurtanta tgi ia.... !

Max:
Ma tge creist....te ist igl pi impurtant per me... !

Laura: Alloura do’m la clav, bab, ia vign mez pigl natel. Alla fegn sunga
betg gist per mureir.. ! (varda se per Patricia)

Max:
Creist tgi te seias bunga? (peglia la clav ord cassatga)

Laura: Ia sung alla fegn la tia feglia... !

Max:
Chegl saia schon, chegl è la mia Laura! Fast betg neir tschuff igl
auto, ia igl va nattagea aposta per la festa.... ! Igl natel è ainten la
stgaffigna da mang dretg.

Laura:  (peglia la clav e vo) Adia ansemen e bung divertimaint cun la nova
sora Helga..... !

Patricia: Ia va betg savia tgi la spindradra ò igl madem tgutg nom scu la tia
ex... !

Max:
Tge ast cunter igl nom dalla mia donna?

Patricia: Cunter igl nom ansasez navot.

Max:
(vo ve tar la fanestra e varda or) Sch’ella am fò angal nign sgreffel
cun darveir igl auto......... Ossa varda la mia feglia, tge bel
vainterign tg’ella ò... !

Patricia: (fò siva) Tge bel vainterign......ed ia.. ?

Max:
(sa volva dalunga) Ma tgerigna...te ist... (sainta canera d’en auto)
...chegl saro betg Laura... ! (derva la fanestra e cloma) Laura, ist
nara, chegl è igl mies auto....turna dalunga... !

(igl isch cun igl artg an tschiel sa derva e Helga aintra cun en
tablet cun se cuppegns da té)

Helga: (surstada) Max, tge sbrigias.... ? (vei pir ossa Patricia) E tge
faschez vous cò... ?

Max:
Laura ò....ella ò piglia igl mies...... !!

-8-

Sm-GUT 2-1_Tge de sturn_(sm)


Helga: Ma tge barbgliottas.... ? Tge ò Laura fatg, an nom da Dia.....e noua
ella....?

Max:
(mossa or da fanestra) Davent.... !

Helga: (metta cun en plunt la vaschela sen meisa) Tipic... ! Sch’ins at
lascha tschintg minutas sulet, fast disaster... !

Patricia: Cun chegl managez betg me…ubetg?

Helga: Vous.....sare per l’amour da Dia la vossa bucca.... ! Per eneda ischas
betg vous interessanta.... ! Max…..noua è Laura eida cugl auto?
Ella ò mintga tschintg minutas deglias ed igl pup so nescher mintga
mument…!

Patricia: (ampermalada) Igl mies er…! Ella ò navot permangs da
partureir...ella ò permangs d’angular igl noss auto.....au...au.....Max
cloma dalunga Heidi... !

Max:
Tgi... ?

Patricia: La spindradra... !

Helga: (cun en surreir doltsch) Chella è igl mument deplorablamaintg
betg cò... !

Patricia: Tge vot chegl deir, Max... ? Chel pup vign gist dalunga... ! I strocla
mordio... ! Max, dò las mias gutellas.. !

Helga: (doltsch) Vessas betg pi gugent ena sprezza, dunschela... ?

Max:
Ossa betg seias schi noscha, Helga…! Ella s’ampo navot sch’ia
sung ia mengia gliunsch an mia euforia giuvenila…!

Helga: Aha…a chegl ins dei ossa uscheia…! Ed ossa discurrignsa betg
dalla tia flomma........ la mia feglia è svaneida... ! Dei finalmaintg
noua tgi ella è... ! Ella schon ainten tgombra da partureir.. ?

Patricia: La vossa sobra feglia è scappada.. ! Cun igl auto da Max... ! (a
Max) Ma igl ties auto è ossa propi betg schi impurtant, dò la mia
tascha…! Lo vaia aint tot las mias tgossas. Ena cd cun musica per
ma calmar, las gutellas ed igls mies ielis aromatics... !
-9-

Sm-GUT 2-1_Tge de sturn_(sm)


Max:
Igls ties....tge... ?

Helga: Igls sies ielis aromatics mess ansemen aposta per la naschientscha !

Max:
Ia va betg savia tg’igl ò da suarar aparti tar ena naschientscha.... Tar
mies tat ainten uigl suaravigl simplamaintg da grascha....er tar ena
naschientscha.... !

Patricia: Max...ia sung nigna vatga... !

Helga: Te ist propi en charmeur da fegn fatg...Max... !

Max:
Scu manegias ossa chegl... ?

Helga: Dei ossa noua tgi Laura è... !

Max:
Va schon detg chegl, lung e lartg, avant tschintg minutas…!
Scappada ella…! Cun igl mies auto nattagea cun la miglra politura
bel’apposta per las nozzas... ! En Aston Martin digl onn 69....
(stebgia en mument, sgratta la testa) .....tgerigna, ia crei tgi la tia
tascha seia aint igl auto.... !

Patricia: Vot te deir tgi tot la mia roba tgi dovr urgentamaintg per partureir
igl ties pup seia aint igl auto cun tia feglia..... ???

Max:
Ea.... !

Patricia: Max.... !!!! (el dat digl tgea, ella histerica) Max, ia dovr dalunga en
docter.... !

Max:
(vo dalunga ve tar ella, peglia igl mang e stretga sur igl vainter)
Helga vo dalunga pigl docter......tgera Helghigna....fast igl bagn... ?

Helga: Cò ègl nign docter an tgesa.....chegl vess la dunschela Patricia da
saveir sez... ! Digl reminent, igl mument dattigl mianc ena
spindradra... !

Max:
Ist nara... ?

Patricia: (bargiond) Nous ischan bagn ainten la tgesa da parturanza
«Suglegl» da Heidi.. ?! La miglra tgesa da partureir dall’antiera

-10-

Sm-GUT 2-1_Tge de sturn_(sm)


regiun...ubetg.. ! Chella è bagn rizzada aint cun tot las pussebladads
per partureir en unfant.... ?

Helga:
Gist uscheia....uscheia ègl scretg aint igl prospect.. ! (peglia no en
prospect dalla credenza e ligia avant) «Tgesa Suglegl....igl li ideal
per mamma ed unfant. Cò stattan tots scu la mostg’aint igl pantg.. !
Mintga stanza è drizzada aint tenor Feng Shui, navot vign
surlaschea agl destign! Naschientschas ainten l’ava, sen la soptga,
giu mez u ainten stanza infra-cotschna. Nous faschagn tot chegl tgi
giavischez, igl voss vainter cumonda.... !» Uscheia tgerign.... !

Max:
Ossa ceda, Helga.. ! Ia sa bagn avonda tgi la mia Patricia ò
tscharnia la dretga tgesa, ella surlascha navot alla casualitad.

Helga:
Para er a me.... ! (varda sen igl vainter da Patricia)

Patricia:
Vign chella spindradra prest.... ? Ia va gio reservo da dei e fatg giu
tot cun chella Heidi.

Helga:
Ea, ea, giunfra…! Ma ossa è chella buna donna betg cò.... !

Patricia:
(sgargnond) Ma chegl so chella betg far... ! Ia va pusto expressiv
ena
parturanza
cò
tar
ella
perchegl
tg’ia
va
lia
far
chell’experientscha speziala cun Max..... !

Helga:
Ena naschientscha a tgesa.... ? E chegl cun Max….?

Patricia:
(bragia pi fitg) Ma franc! Ubetg, igl mies tger ursign! (stretga a
Max sur igls tgavels enpo greischs, Max dat digl tgea)

Helga:
E tar Laura e Mike eras mintg’eda gliunsch, gliunsch davent
perveida d’affars…..!

Patricia:
Gist perchegl vot el chest’eda esser cò per betg mantgantar chel bel
evenimaint dalla naschientscha.... !

Helga:
Ma mattagn.... ! Sast anc cura tgi igl ties fegl Mike è turno a tgesa
siva en accident cugl töff cun la testa tschumbattada plagn sang..... !

Tgi vaia gia da culeir se da giumez avant tgi ansomma vurdar tge
tgi mantga agl mattatsch... ! E te vot.... ?

Sm-GUT 2-1_Tge de sturn_(sm)


-11-

Max :
Chellas istorgias da Matusalem totgan betg cò ossa, chegl
interessescha nign. .......Ma ossa serious Helga, noua è chella
spindradra? Chella dess cumpareir, e chegl subito e gidar alla mia
Patricia.... !

Helga :
Ma ist surd.... ? Per la tschentavla geda.......ella è betg cò... !

Patricia :
Max, fò dalunga ensatge.....ia va mal... !

Max :
(se per Helga) Ast te ena proposta.... ? Alla fegn è la tia feglia
scappada cun igl mies auto ed igl mies natel e las gutellas da
Patricia.

Helga :
Gl’è er la tia feglia, er schi te paras d’aveir amblido chegl... ! Ma
cun neir pi vigl ins perda enpo la memorgia, ubetg ? Speranza ègl
capito navot cun Laura. (ensanouas scaligna en telefon, Max e
Helga tschertgan davos la credenza, Helga catta igl telefon) Tgesa
suglegl......Laura.... ! Noua ist, ègl capito ensatge... ? Tge... ? Tipic,
cun uscheia ena benna reivast betg gliunsch.... ! Ossa angal betg
agitesch’at..!

Max:
Tge ègl cugl mies auto…?

Helga :
A tè ègl capito navot... ? Te.... ? Ossa chiett’at....teira fons igl
flo....... Las deglias....Laura ia reiv dalunga... ! (ella corra tigl isch,
turna e tschiffa la tascha sen la credenza, corra tigl isch e saglia
aint per en giuvnot tgi aintra cun ena soptga da rodas) Otg....savez
betg dar a datg.... ?

Stefan :
(vistgia cun en scussal verd ed ena tgapitscha da plastic sen tgea,
amparmalo) Mademamaintg.....e noua è vossa feglia... ?

Helga :
Chegl è liquido....la mia feglia vot eir agl spital e gist lo vigna ossa
er cun ella.

Stefan :
Gl’è adegna igl madem cun chellas femnas... ! Eneda uscheia, e dus
secundas siva tot oter.... ! (vo vers Patricia cun la soptga da rodas)
Ah, co vainsa gio la proxima furtinada……(vot dar igl mang)
Stefan.....igls mies ameis am cloman Stivi.... ! Ia ramplazz Heidi tgi
ò gia dad eir tar sia mamma. Ad ella vogl fitg schlet....cun chella
vigliadetna ins sogl mai.... !

Sm-GUT 2-1_Tge de sturn_(sm)


-12-

Patricia :
Tgi.... ? An tge vigliadetna.... ?

Stefan:
Alla mamma da Heidi. Savez betg tgi ella ò gia dad eir agl spital ed
è ossa sen l’ intensiva….?

Patricia:
E tge ò chegl da far cun me…?

Stefan:
Ma schi lez partureir cò tar nous igl voss unfant è chegl angal en
pitschen detagl….! La spindradra sung ia….!

Patricia:
(croda giu segl canape) Na..... ! Max.... !

Max :
Ma vez ansomma fatg ena scolaziun?

Stefan :
En bung ampredissadi da mazler.....pertge.... ?

Max:
Tgeee….?

Stefan:
Ma tge cartez schiglio…..tg’ia vegia struclo or igl mies diplom segl
computer..... ?

Max :
Ma spindradra è franc betg en mastier per en om.... !

Stefan :
Vessas ossa forsa an chella situaziun pi gugent tgi fiss propi mazler
u schizont mecanist d’autos.... ?

Max :
Lez duvraroia oz anc....igl mies pover auto... !

Patricia :
Te painsas puspe angal ve digl ties auto.... ! Ast amblido....ia
survign en pup e va deglias....... ! Ia dovr dalunga las mias gutellas
ed en letg.... !

Stefan :
Voilà, la vossa carrotscha è pronta e spetga sen mylady. E pervia
dallas gutellas......Heidi ò ena gronda collecziun...dalla California,
englesas, africanas e schizont Swiss made.... Parc Ela......!

Patricia :
(sa tschainta cun fadeia ainten la soptga da rodas, tigna igl vainter)
A me è tot tuttegna, angal tgi geia anavant... !

Stefan :
Aye, aye, Sir... ! Angal nigna tema, nias or èn anc tots... !

-13-

Sm-GUT 2-1_Tge de sturn_(sm)


Max :
La dumonda è angal....scu... !

Stefan :
Angal nigna tema......signour... ? Ischas igl bab da.....(mossa sen
Patricia)

Patricia:
Ea, el è igl bab digl mies unfant……ossa vign’el….Max….!

Stefan :
Angal nigna «panic sen la Titanic»......Stivi, vo scu en tgametg cun
la pagliolanca  ainten las stanzas digl Suglegl ed an curt taimp è igl
prenci cò......

Patricia :
Speranza....... !

Stefan :
Nous vagn ena top-equipaziun.........gutellas da tot las differentas
sorts...ielis aromatics....musica da semi.......

Patricia :
La Titanic schloppa ossa alloura...... !

Stefan :
Easy girl......nous faschagn chegl ossa tot cool ed easy.....(vo cun la
soptga )

Patricia :
Max...betg lasch’am suletta..... !

Max :
Ia turn dalunga, tgerigna, ia va da tgirar igl telefon, forsa am dovra
Laura (da bass) ….u igl mies pover auto….!

Patricia :
Maaax..... !

Stefan :
I vagn tot sot controlla.... !

Max :
Ia sung propi en tabalori vigl......! Forsa ò Helga tuttegna
raschung.....daventar bab anc eneda ainten la mia vigliadetna....pi
vigl e pi narr.... ! (varda sen l’oura) Tgi so noua tgi ella è.... ?
Speranza ogl betg do sgreffels........ ! (i scalinga)

Max :
(cloma anavos) Hee, igl ò scalino... !

Stefan :
Vagn nigna peda, vagn permangs da far tgossas pi impurtantas…!

Max :
Tge vercals marschas.... ! Cò ast da far er anc igl portier..... ! (vo ve
tigl isch, igl derva, vesa navot ed igl sera anc eneda) Curious, igl ò
bagn scalino gist ansant…?

Sm-GUT 2-1_Tge de sturn_(sm)


-14-

Stefan:
Tgi erigl…? Uscheia vogl chegl betg anavant…..chegl la deia a
chella Heidi…! A me ò’la detg tg’ia vegia angal da tgirar igl telefon
ed ossa sunga ampatgea cò cun ena naschientscha a mez..... !

Max :
Tge.....egna a mez.... ?

Stefan :
Chella spousa da gist ansant......per chella veva gist permangs da
parager la tgombra. (ins sainta a bargeir en puppign)

Max :
Aha, managez Laura... ?

Stefan :
Ea.....cunaschez forsa er chella.... ?

Max:
Chegl è mia feglia.

Stefan :
Chegl daclera l’antiera situaziun....¨

Max :
Angal betg vea impertinent... ! Ia va dad eir a lavar igls mangs. (ins
sainta a bargeir puspe en pup)

Stefan:
La tualetta è ve lo........ Ma tge tunga cò.... ?

Max :
Ia saint navot. (vo)

Stefan :
Ia saint a bargeir en puppign.......(igl telefon scaligna, Stefan peglia
giu) Ea, Suglegl.....Na, na betg vous......nous vagn nom
uscheia......na betg ia, la nossa tgesa......Am displai...nous savagn
duvrar nignas naschientschas ple.......nous ischan totalmaintg
occupos.....Prue puspe l’otr’emda.......adia... ! Ma chior bragia
ensatgi....(derva igl isch-tgesa, peglia en puppign plaea ainten en
siaintamangs  se da mez) Ma, tge diavel ègl chegl…..? En
puppign….ma nous ischan betg………(Max turna)

Max:
Vaia smantgea ensatge…?

Stefan:
An mintga cass….!

Max:
El schon naschia……? Mossa….tge ègl…..el sang e frisch….?

Stefan:
(vot betg mussar igl pup) Chegl è navot per vous…!

Sm-GUT 2-1_Tge de sturn_(sm)


-15-

Max:
(prova da vurdar sot igl pategl, Stefan sa storscha) Ma vogl anc, ia
vi vurdar igl mies unfant…dalunga….!

Stefan:
Chegl vo aint navot a vous…igl voss è betg anc cò.... !

Max :
Schi tge vez cò....tantas naschientschas vez mianc.

Stefan :
Glez è propi uscheia.

Max:
Ed alloura, musse igl mies puppign…!

Stefan :
Ossa cale se....la vossa ameia az cloma... !

Max :
Ma pertge, igl mender è ossa bagn passo... ? U fogl er siva anc schi
mal.... ?

Stefan :
( scassa igl tgea) Na.. ! Ella ò betg anc parturia……..! (igl unfant
antscheva a bargeir, peglia davent igl pategl davent digl tgea, ins
vesa tgi igl unfant è da pel neira) Pscht......ossa ègl schon bung.... !

Max:
(tot stramia) Ma….pertge el chel neir….!

Stefan :
Tgi so pertge.... ! Dumande a chel tgi ò produtgia el... !

Max :
(despero) Ma chegl è......na chegl dastga betg esser la verdat...chel ò
perfign tschurricheligns... !

Stefan :
Chegl on pups neirs pigl solit !

Max :
Ma alloura è chegl en.......e chegl capeta a me.... ! (Helga aintra)

Helga :
Tge capeta a tè... ? (vesa igl pup) È’l gio naschia... ? (Max sa posa
davant Stefan per tgi Helga vesa betg igl pup)

Max :
Chegl.....chegl vo aint navot a te......chegl è ena tgossa da
famiglia..... ! (sfrouscha giu igl front cugl faziel da nas)

Helga :
Te fast ossa cumplitgia....ma perveia da me... ! A me sogl esser
tuttegna tge pseudo-pup treid e raplo tgi te ast survagnia.... !

-16-

Sm-GUT 2-1_Tge de sturn_(sm)


Max :
Pertge pseudo-pup.. ?

Helga :
Gio divers tamazis vigls on litgia tureras anfignen tgi gl’èn dos
ainten en zacret..... ! Ast anc mai santia ensatge digl ov digl
cucu... ?

Max :
Ma creist... ? Ia va aschamaintg basigns d’en vinars.. !

Stefan :
Tar nous dattigl nignas drogas... er betg legalas…!

Max:
Ia dovr ensatge per ma chietar.

Helga:
Vusoters omens ischas propi erox….Igls unfants vainsa nous da
partureir e vusoters duvrez igl vinars per az chietar….!

Max :
Aint igl mies cass duvressas er te en vinars... !

Helga :
Ma schi tge è schi nosch ve d’en nov-naschia... ?

Stefan:
(mossa la testa digl pup) El manegia chegl cò... !

Helga :
(tigna igl mang anvant la bucca e retigna igl reir) Chegl vaia bagn
savia….!

Max :
Tge ast te savia....ha... ?

Stefan :
Max....Patricia spetga.... !

Max :
Chella duess eir noua tgi crescha igl pever….! Ella so tarmetter en
sms agl sies tuschander : la cicogna ò fatg lavour antiera....spetg sen
las finanzas.... !

Helga :
Planget vignigl tger, ubetg... ? Te pover tamazi…da chellas tgossas
capetan savens a tabaloris vigls inamuros scu te….!

Stefan :
Igls mies tgers signours.....dastga deir ossa er ia ensatge.... ?

Max:
Na….! (a Helga) Te ta legras naturalmaintg digl mies nosch
discletg..ubetg..?

Helga :
Betg propi.....forsa gist enzichelign... !

-17-

Sm-GUT 2-1_Tge de sturn_(sm)


Stefan:
Hallo…..! Ia less er deir ensatge….!

Helga:
Naaaa….!!!

Max:
Scu vesa chegl or ossa…..ia sung igl cornuto per tot la vischnanca e
tot tgi am snarregia... !

Helga:
Ve da chegl vessas gia da pansar avant…!

Stefan:
Dastga finalmaintg deir eneda er ia ensatge…?

Helga:
Perveia da me. Scu ò chel pupign ansomma nom, Max..? Mustafa?

Max:
Te ist ena noscha, treida, malziplada......

Stefan:
(interrompa dalunga) Igl unfant da Patricia è betg anc naschia, chel
unfant cò è………chel vaia catto davant igl noss isch-tgesa…!

Max:
Partge schez chegl pir ossa?....Patricia, tgerigna, ia reiv....(corra ve
davos, Stefan metta igl puppign ainten la carrotscha)

Helga :
Alloura è chel unfant betg digl mies ex... ?

Stefan :
Per franc betg, chel vaia catto davant igl isch.

Helga :
Donn... ! Chegl vot deir tgi ena donna ò depono chel pover
unfant..... ! Pover puppign.... !

Stefan :
I vesa or uscheia. Ia sa betg tge tgi igl voss ex-om ò travaglea igls
davos meis.....ma scu tgi vesa or è el anc bagn an furma per sia
vigliadetna... ! Forsa tgi la mamma da chel pitschen cò savess er
anc rachintar en’istorgia…….

Helga:
Ossa tanschigl….igl mies Max è mai sto en Casanova….! Tar
chella Patricia on igl sies hormons simplamaintg antschet a far sagls
e spargamaints….! Tar chels dus ègl en problem digl carma......

Stefan :
I vez franc raschung....ma las vossas storgias cumplitgeidas am von
aint navot. Ossa stoia eir tar la pagliolanca e vurdar
anavant…..Savez vurdar enpo da chel puppign e telefonar alla
pulizeia…….

-18-

Sm-GUT 2-1_Tge de sturn_(sm)


Max:
(sbrigia) An nom da tot igls sontgs……..ni dalunga….ella
schloppa….!!!!
2. act

(Helga vo cantinond ve e no cugl pup ainta bratsch)

Helga :
 (vers igl pup) Ma tge vaia da far cun tè..?  Chiaint vign igl mies om
puspe bab e giun vischnanca onigl catto igl sies carezzo auto sainza
Laura. Tgi so noua tgi ella è... ! Sast...ena pitschna bola lessa cueir a
chel auto... ! (vo anavant ve e no, igl pup è sa chieto, igl isch sa
derva ed igl spous aintra confus)

Peder :
Noua è Laura... ?

Helga :
Stost te far en tal sbrigiamaint.... ? Veist betg tgi igl pup è gist sa
durmanto.... ?

Peder :
Tge...el schon cò.... ? Chegl creia gio betg…! Scu vogl cun
Laura…? Mossa....tge ègl... ?

Helga :
Chel cò è betg per tè.

Peter:
Tge vot chegl ossa deir…? Moss’am dalunga igl mies unfant…!

Helga:
Chegl è betg igl ties unfant.

Peder:
Betg fò’m neir digltot or dalla sunga….! Ia vi dalunga igl mies
unfant….! (vign da davos tar Helga e varda sur la spatla) Vea te
bel puppign......(tot stuoia).......ma, tge ègl chegl...... ? El chel schon
sto aint igl solarium... ?

Helga :
Va gio detg tgi chegl seia betg igl ties unfant !

Peder :
Te manegias tgi Laura am vegia fatg las cornas... ? Laura.. !
Laura... ! (el corra or dad isch davos an direcziun stanza da
parturanza)

Helga :
Peder....te am ast betg ancletg... ! Oh, chels omens èn tots narrs!!
(igl pup antscheva puspe a bargeir levet) Betg bragia, i vign tot
puspe an rughel, tia mamma vign franc dalunga... ! Chel sguranto
tgi è gist ia aint lò fiss betg gist en bung bab per te. Sast, per la mia
feglia am vessa giavischia en oter om….ma me è nign tgi
-19-

Sm-GUT 2-1_Tge de sturn_(sm)


dumonda..! (igl telefon scaligna) Hallo….Laura…? …Dia seia
ludo….! Noua ist…? Noua? Ia reiv dalunga! (Peder e Stefan
aintran)

Stefan:
Ossa angal chiet...la vossa donna è franc betg cò... !

Peder :
Schi da tgi el chel unfant cò…? Digl son spiert…? (mossa segl pup,
Helga prova da dar ad egn u l’oter igl unfant, tots dus fon scu schi
s’accurschessan betg chegl)

Helga:
Ègl forsa ensatgi tgi am peglia chel pover pup cò…? Ia va dad eir
an prescha tar Laura!

Peder:
Tar Laura…? Sast noua tgi ella è…? (a Stefan) Pigle chel unfant.. !

Helga :
 Ea, ella ò telefono.

Stefan:
(peglia igl unfant) Vea igl mies pitschen, ia vign cun te ainten ena
tgombra tgi è pi chietta, tia mamma vign franc dalunga…! (vo)

Peder:
En bel puppign ègl bagn…ma….So, vea Helga, noua è Laura?

Helga:
Giagn! (tots dus sortan, igl telefon scaligna)

Max :
(aintra, fatg aint las mongias, è gist fito, telefon cala da scalinar)
Ma tge crei chel general da pups ansomma... ? Igl amprem vaia da
far massaschas agl dies da Patricia e trer fons igl flo cun ella e siva
tampager scu en tgang e siva anc tarmagler ainten l’ava scu en
unfant.. ! Chel è betg digltot normal. Ossa dovra urgentamaintg
ensatge da bever. Uscheia ena naschientscha è gio bler pi strantga
per en om tgi per ena donna.... ! (Stefan aintra tot sbiriglia, igl
scussal è avert, ena cassatga è scarpada)

Stefan :
Ossa dovra urgentamaintg ensatge da bever, uscheia en de tigna
nign tgaval or..... !

Max :
Manc u mal.... ma dei, quant dei vo chegl anc tar Patricia... ?

Stefan :
Chegl saia betg exact....i pò eir dei ed er fitg spert... ! Ia sper angal
tgi Heidi vigna prest....la mia nerva tigna betg or dei ple chel
pastrac.... !

-20-

Sm-GUT 2-1_Tge de sturn_(sm)


Max :
Tgi so tge pastrac....la mia ameia ò permangs da partureir e chegl è
bagn tot normal. Chegl na saro nign problem per vous….?

Stefan:
An prancepi betg, ma anfignen ossa vaia adegna angal assisitia…..

Max:
Tgee….? Vous lez betg deir forsa tgi vegias anc mai fatg ena
naschientscha sulet….?

Stefan:
I vesa propi or uscheia, chegl è la mia premiera….!

Max :
Ia stò dalunga piglier la mia Patricia e svaneir... ! Chegl è gio ena
tgesa da narramainta... ia va detg da bel’antschatta tgi chegl seia ena
tgutgareia cun chella tgesa «Suglegl».... ! Vusoters cugl voss spleen
esoteric, naschientscha alternativa e tot igl pi pa po….! Ed ossa anc
ena spindradra tgi so betg noua tgi gl’è davant e davos…..! Patricia,
tgerigna…..nous giagn... ! (vo an direcziun salv da partureir)

Stefan:
I dat navot mender segl mond tgi en om tgi è curt avant igl daventar
bab…! Ed anc egn cun chella vigliadetna......cò è igl infarct prest
programo.... ! (i petga) Anavant.. !

Lidia :
(an vistgia festiv) Sunga cò ainten la tgesa «Suglegl» ... ?

Stefan :
(leva se, prova da zuppar la cassatga rotta cugl mang)  Ea ma vous
lez betg partureir...ubetg ? Am para tgi vegias anc navot ainten
pigna... ?

Lidia :
Ma scu ruschanez... ? Na, ia tschertg la mia ameia Laura. Va cartia
tgi sia mamma la vegia mano a cò... ?

Stefan :
Laura... ?! Ea chella è stada curtamaintg cò....ma.....ella è svaneida
spertamaintg ! Quasi scu ena fata morgana an speranza.... !

Lidia :
Ègl chegl veir... ? Ella am ò tarmess en sms avant 20 minutas, ella
seia an malampruamaint ed ia duess neir dalunga a cò e
chegl.....sottastritgia gross.......suletta... !

Stefan :
Ma è chegl la verdat... ? Ischas franca... ?

Lidia :
Vesa forsa or uscheia scu schi savess betg liger... ?

-21-

Sm-GUT 2-1_Tge de sturn_(sm)


Stefan :
An sasez betg.....ia less er betg esser en son Tumasch
malcartent…ma dastga forsa liger chel sms….?

Lidia:
Ischas betg digltot….! La mia posta privata az vo franc aint
navot…!

Max :
Signour spindrader....niz finalmaintg....igl unfant è dalunga cò... !

Stefan :
Stgise....ma ella è propi betg cò..... !

Lidia :
(varda anturn) Laura ò scretg tgi ella seia cò ed ia dues deir a nign
chegl. Tgi so noua tgi ella è... ? (davos ins sainta en pup a bargeir,
vo aint e turna cun la carrotscha) Ossa betg bragia...ma te ist en
belign... !

Helga :
(vign tot an prescha) Ia tign betg ple or chegl…! (sa tschainta,
discorra suletta, vesa betg Lidia) Laura è svaneida, aint igl spital
nign fastez e la pulizeia ò angal fatg beffas e dumando schi ella
vegia tottanegna tgappo tema digl agen curasch.... !

Lidia :
Buna seira Helga !

Helga :
 Lidia, tge fast te cò? …. E cun ena carrotscha…?

Lidia:
Ia va cartia tgi Laura seia cò.... ?

Helga :
Ella era cò, ma siva ella svaneida cugl auto da Max.

Lidia :
Chel varo gia en nara plascheir.... ? Schi è’l chel er cò cun la sia
nova flomma... ?

Helga :
Ea, casualmaintg.... !

Lidia :
Alloura nescha igl frarign u la sorigna da Laura er cò.... ?

Helga :
Gist uscheia... ! Madame Patricia ò permangs ed igl mies om la
tigna igl mangign..... !

Lidia :
E Laura è svaneida.... ?

Helga:
Va betg ideia noua tgi ella è….e chegl an sia situaziun…!

-22-

Sm-GUT 2-1_Tge de sturn_(sm)


(igl isch sa derva e Laura an trainer, tgitta aint dad isch, cura
tg’ella vei las dus donnas prova ella da dar en segn a Lidia, ma
ellas dus èn fatschentadas cun igl puppign, ella vo an direcziun salv
da partureir)

Lidia:
Tge tgerign….faschess gist gost da produtgier mez uscheia en
anghelign.!

Helga:
Ia sa betg propi…ia va saro giu cun chel tema. Ma en bel unfantign
ègl cun chels bels tschurrichels.... !

Lidia:
(varda anavos e vesa Laura tgi fò anc adegna segns, cura tgi Lidia
la vesa vo ella davos or) O, Helga ia stò spert eir an en liet... !

Helga:
Schon anc eneda…? An baselgia ischas eida treis gedas…tanschigl
betg anc….?

Lidia:
Sch’ia sung agitada, stoia eir adegna sen sacret….!

Helga:
(agl puppign) Uscheia ensatge…e chegl vot esser la generaziun
emanzipada…! Vea e moss’at eneda…te ist propi en belign….(igl
peglia or digl tgar e fò nina nana) Eieiei…i para gist tgi te reias…te
ist en veir suglegl…! (Lidia derva igl isch, cloma)

Lidia:
Helga, nissas spert…igl voss om az dovra….!

Helga:
Vogl anc…? Crei chel tg’ia igl tigna igl mang dantant tgi la sia....la
sia....... dulcinea......

Lidia :
Gl’è propi urgent, tots dus omens èn an tanta paglia...chels èn bela
schinos.... !

Helga :
Tge... ! Tge enigl... ? (metta igl pup aint igl tgarign) Speranza
vignst te mai uscheia en mamaluc....tot on las donnas da far
sulettas.... !

Lidia :
Ia crei tgi seian tots dus davent digltot...els èn giu mez e dattan betg
d’en det ple...  e Patricia e prest histerica.... !

Helga :
Ma chel Stefan è gio spindrader diplomo, chel saro franc betg
stramia angal d’ena naschientscha..... ?

-23-

Sm-GUT 2-1_Tge de sturn_(sm)


Lidia:
(peglia igl bratsch da Helga, la strocla la tascha ainta mang e la
steira vers igl isch) Ia sa tgi vez las vossas stupentas gutellas aint
cò...i vez da spindrar chels dus...schiglio ègl forsa mengia tard... !

Helga:
Cartez propi…? A me para chella situaziun simplamaintg angal
penibla…!

Lidia :
Ossa vainsa betg peda per sentimaints...i vo per veta u mort... !

Helga :
Alloura vigna.... !

Lidia :
Finalmaintg.... ! Chegl ò duvro lavour da persvasiun (peglia la
carrotscha e la stompla vers igl isch) Laura, ossa post neir.... !

Laura :
Uscheia ensatge am è anc mai capito.....ia sung anc tot tabalori... !

Lidia :
E te sa ragordas propi da navot ple.... ? Nign rendez-vous
interessant e spezial.... ? (igl pup dat bratgs)

Laura :
Ist te la mia ameia e creist a me u betg.... ?

Lidia:
Tschainta’t…..ia crei….ia sa pero cun la miglra viglia simplamaintg
betg ancleir chegl….!

Stefan :
(ins sainta davos la sia vousch) Gratulesch, Max, i vez ena bela
puppa. Sen chella bavainsa en vinars, ia va anc egn chior... !

Laura :
Vea dabot....ia va nign gost da vaseir mies bab... ! (peglia la
carrotscha e vo cun Helga or dad isch, Max aintra cun Stefan, tots
dus enpo sbiriglias)

Max :
Tiptop vez fatg chegl, signour spindrader...chegl stoia deir....ia vess
betg savia far migler...... ! (Helga derva igl isch e sainta chegl)

Stefan :
Amprendia è amprendia...i vo navot sur en diplom federal... !
(Helga aintra)

Helga :
So, igls dus signours az gratuleschan tar chella prestaziun...er schi
els eran en mecta mument absents.... ?

Max :
Te dastgessas schon am gratular.... !

-24-

Sm-GUT 2-1_Tge de sturn_(sm)


Helga:
Tar tge…? Tigl prix curasch….? Ia an svanimaint ist...te erox... !

Max :
Helghigna, ubetg chegl tignas per tatez..... ?

Helga :
Per uscheia ena story paess igl Blick perfign 100 francs.... ! Ia vei
gio igl tetel: politicher local vo an svanimaint perveia da sia feglia
illegitima……!!

Max :
Tgera Helga, ubetg te telefoneschas a nign.... !!???

Helga:
Chegl at pudessa cueir….te bab da sagonda manga….! Ma te ast
castei avonda cun la tia Patricia…. ! Sast igl unfant da Laura dastga
tgirar chi e lo.......ma igl ties stost te tgirar adegna.... !

Max:
Te ast raschung, Helga…chegl am vaia detg adegna puspe……ma
Patricia ò sur mort e fegn lia neir mamma….!

Helga:
Ossa, betg do la colpa angal a Patricia….!

Max :
È igl pitschen da Laura er scho cò….?

Helga:
Scu vaia da saveir chegl…? Aint igl spital ella betg......(igl telefon
scaligna, tots dus vottan igl piglier giu, Helga è pi sperta) Ea, tgesa
Suglegl.....quant savens vignan las deglias. ?....Tge ?...aha la
pulizeia....tge i vez cato igl auto..... ? (vers igl publicum) Chel vaia
schon cato avant dus ouras... !

Max :
 (saglia no e vot piglier a Helga igl corn or da mang) Noua è igl
mies auto…? El anc antier….? (Helga igl catscha davent e
raschunga anavant) Tge vez cato aint igl auto….sang…? I pansez
betg forsa ad en act criminal…? Ella è.....tge...ia dess betg am agitar
se...... ? Savez tge tg’ia va tot gia da far oz... ? Allas 8 coiffeur, siva
eir per las flours, allas 10 eir per tatta alla staziun, purtar las flours a
Laura, en espresso tar Giovanni, e siva........(Max la peglia igl corn
or da mang)

Max :
(a Helga) La pulizeia s’interessescha betg per la tia glista dallas
pendenzas... ! Hallo, cò è igl possessour da chel  auto.. ! tge ègl
capito cun chel ? Veiv’el anc.....ia manetg el mecta rot.... ? Fastezs
da sang...e sgreffels aint igl isch... ? Aha, noua igl vez cato ? Ma
chelg è cò segl manevel... ! Cura possa neir per el.... ? Tge...sierar

-25-

Sm-GUT 2-1_Tge de sturn_(sm)


igls fastezs... ? Vous cartez tgi la nossa Laura seia.... ? (croda sen
igl canape, Helga igl peglia igl corn or da mang, Peder aintra)

Helga :
Hallo, pulizeia...cò sunga puspe...hallo....hallo.... ! Ossa onigl
pandia se.

Peder :
Onigl telefono perveia da Laura.... ? Ia vign anc narr digltot…ia la
cat simplamaintg betg…!

Helga :
(igl peglia pigl bratsch ed igl magna tigl canape, catscha davent
Stefan) Ge a luvrar anc ensatge...forsa far rughel cun chel portgign
tgi vez fatg.... !

Stefan :
Ossa tgi vign interessant vaia nign gost... ! E perveia da chel
portgign…. Chegl è la vossa colpa….vous vez lia luvrar cun la
vossa forbesch.... !

Helga :
Signour spindrader.... !!! Or digls peis... ! Ossa dovra ensatge per la
mia nerva.. !

Max :
Avant chiettavas la tia nerva cun en toc tschigulatta !

Helga :
Ia sung betg nervousa ! Ed oz è betg avant..chegl vessas te da saveir
igl pi bagn…te….nov bab….te! Ia am fatsch chitos per mia feglia!

Peder:
E pir ia…! Schi gl`è angal betg capito ensatge alla mia tgerigna!

Helga:
Ad ella ed agl sies unfant..!

Max:
Ea, ed agl mies pover auto..!

Helga :
Max ! Te vast pi scort tar la tia.....la tia....tg’ella vegia nom scu tgi
ella vot... ! Igl mument am vast sen la nerva !

Peder :
Tge vaia santia... ? Pulizeia e sierar fastezs... ?

Helga :
Igl è franc betg schi nosch.....els on cato la bena da Max... !

Peder :
E Laura? Alloura saro er ella danturn ensanouas, ella leva eir aint
igl spital cugl auto.

-26-

Sm-GUT 2-1_Tge de sturn_(sm)


Helga :
Te sast tgi ella è betg rivada anfignen tigl spital....sast gl’è anc
ensatge.....la pulizeia ò cato sang aint igl auto.....

Peder :
Tge deist te cò... ? Saro bagn betg capito ensatge   nosch a Laura…?
E chegl vess gia d’esser igl pi bel de da nossa veta.. !

Helga:
L’antschatta è mianc stada schi mala…!

Peder:
Betg schi mala, deist te a chegl..? Duevas lascher Laura noua tgi
ella era, igl prer vess forsa savia pi bagn tge far tar ena
naschientscha…!

Helga:
En prer è bagn betg ena spindradra….er schi ozande è tot
pussebel…! Ins fò er nozzas ed a madem mument er gist battesim.
Duevas spitgier cun chellas tgutgas nozzas anfignen siva la
naschientscha…!

Peder:
Chegl deist gist te…? Sast te quant dei tgi vagn gia anfignen tgi
Laura è finalmaintg stada an speranza... ?

(Stefan aintra, vign davos igl canape e metta a Peder igl mang sen
la spatla)

Stefan :
Scu vez pruo....nature u aint igl glas... ?

Peder :
Tge vo chegl aint a tè... ?

Helga :
Ia va panso tgi viglias lascher taimp cun aveir pups...ma tgi vegias
gia difficultats vaia betg savia.. ! Laura ò mai detg navot...ia vess
franc savia la dar enqual gutella persiva.... !

Stefan :
Tgera Helga...chegl è ozande normal....savez igls spermas digls
omens stressos èn er betg chegl tgi vessan dad esser... ! Siva tgi gl’
on clono chella nursa è prest tot pussebel.... !

Helga :
Franc betg tar la mia Laura, ella è ena donna giuvna digltot normala
ed ò igl amprem lia neir anavant an sies mastier ! La scolaziun è
alla fegn stada lunga e tgera avonda.... ! La mia Laura dovra anvot
artificial... !

Stefan :
Schi cartez... ! Ia savess az sclareir se detagledamaintg an
tgossa...nous amprandagn chegl durant la nossa scolaziun. Nous

Sm-GUT 2-1_Tge de sturn_(sm)


-27-

savagn prest tant scu en vetrinari.... ! Alla fegn dovra la vatga er
betg ple igl tor....

Helga :
....i nirossas betg a cumparagler la mia Laura cun ena vatga.... ! Vez
navot oter da far tgi ans tigneir se cun vossas istorgias tgutgas... ?
Nous vagn franc chitos avonda... !

Peder :
Ia less saveir angal ensatge...noua è Laura... ? (Lidia vign aint dad
isch) Lidia, ast te via Laura... ? Gio da dus ouras è ella svaneida. La
pulizeia ò cato igl auto sancano....ia vign prest narr.... !

Lidia :
Sast Peder....gl’è uscheia......

Peder:
Ia va tschartgea ella gist dapertot, siva la Gelgia, tar Casparin, giugl
Ela….ella veva igl pi gugent glatsch da straciatella las davosas
emdas......( antscheva a bargeir, Helga igl stretga sur la testa)

Stefan:
Peglia easy, collega, gliunsch so ella franc betg eir cugl sies vainter
gross…! Forsa olla gia da far ena pôssa per partureir, chegl vo chi e
lo ruc zuc….! Ins ò angal da tagler an urden la corda digl
dumblei….e la tgossa è fatga….!

Peder:
Tge…?

Lidia:
 Sast Peder…gl’è uscheia….. (Max aintra)

Max:
Gl’è simplamaintg ena miracla, uscheia ensatge belign…! E chegl
ainten la miglra vigliadetna d’en om... ! Vasez...chegl tgi en Antony
Quinn è bung, so en Max schon da dei.... !

Helga:
Max…i tanscha…! Nous at cuign la tia vanteira, ma la tia feglia
gronda vainsa anc adegna betg catto….!

Max :
Pertge ò en om scu ia da paer tanta taglia.... ! A chels schlampers
dalla pulizeia viglia far tgomma....vi bagn vurdar schi sa betg igls
piglier or digl pôss ed igls far luvrar..... ! Noua el chel telefon... ?
Ainten chella hetta ast da far tot tez.... !

Lidia :
Ia less an sasez deir ensatge........

Stefan :
Vez totta raschung Max ! „La pulizeia la tia ameia“ – ena bela
pulenta…! I duessan neir cò a tschartger fastezs...igl migler cun en

Sm-GUT 2-1_Tge de sturn_(sm)


-28-

tgang, chel so piglier se l’isma ed an batter d’îgl onigl catto igl
cadaver.... ! (Peder bragia)

(Lidia dei a Helga ensatge aint per l’ureglia, Helga dat digl tgea e
tottas dus von or)

Peder :
Ia tign betg or ple chegl....la mia povra Laura na saro franc betg
morta.... !

Max :
(ò cato igl telefon e sgregna) Cito…..lasche angal far Max, alla
fegn canoscha igl president dalla pulizeia persunalmaintg.... ! Tge
nomra onigl chels.... ? Egn, egn..... ??

Stefan :
....otg.

Peder :
Egn, egn, set.....egn, egn, otg èn igls pumpiers....telefonescha gist er
a chels... !

(Heidi aintra cun ena tascha)

Heidi :
So, finalmaintg a tgesa, tge de sturn…! (varda anturn) Tge
radunanza vainsa cò... ?

Max :
I vagn navot peda da dar grondas declaraziuns, nous vagn stadi
d’alarm, i vo per veta u mort.... !

Heidi :
Sunga sen en oter planet... ? Stefan….tge marschigl cò….? En mez
de sunga davent e tot vo gambe per aria….! Tge è an stadi
d’alarm…? Nous vagn mianc previa naschientschas oz…!

Stefan:
Na, glez betg…..ma i vign savens oter tgi previa….!

Max:
Ia va ossa da telefonar…..savessas tigneir en mument igl pechel…?

Heidi :
So, ossa tanschigl.... ! Cò va anfignen ossa anc ia da deir tgi tgi tai e
tgi betg…..e tge az vign andamaint da sgurantar la gliout cun igl
mies telefon …..

Max:
….ia sguraint nign cugl telefon….ia va da telefonar dalunga alla
pulizeia e far a chels fi sot la tgotscha…!

Heidi:
Alla pulizeia…?  Pertge alla pulizeia…?

Sm-GUT 2-1_Tge de sturn_(sm)


-29-

Stefan:
(peglia igl bratsch da Heidi e la plazzescha dasper Peder segl
canape, chel tigna anc adegna igl faziel davant igls îgls) Sast
Heidi…igl è uscheia….chiaint ò la……la……da Max…….

Heidi:
La donna…?

Stefan:
Angal prest……also chella ò survagnia ena bela puppigna, allas 2 a
32….3.2 kg, 49,5 cm lunga....an sasez ena bela e simpla
naschientscha….sch’ins painsa alla vigliadetna digl producent….!

Max:
Signour spindrader….ègl basigns da neir schi an detagl….? Fasche
anavant…!

Heidi:
E perchegl lez telefonar alla pulizeia….?

Max:
Ma cartez tg’ia seia gist gaga…?

Stefan :
Nous betg...ma aint cò dattigl ensatgi tgi painsa franc uscheia.... ?

Heidi :
Anavant.... ! Ogl do anc ples naschientschas oz... ?

Stefan :
 An sasez bagn.......ma angal mesas......

Heidi:
Tge mesas…?

Stefan:
Ea, i vagn gia ena miracla e vagn survagnia en pup…giu da
tschiel….!

Heidi :
Stefan....betg raschunga an angivigns…..ogl ossa do anc ena
naschientscha u betg….?

Stefan:
I vevan gist da far igl tgigl plagn….egna era vedlonder ed egna tgi
vess gia……è fugeida….!

Heidi:
Tge…?

Stefan:
E tottanegna vainsa cato en pitschen Moses davant igl isch…..!

Heidi:
En tge…?

Peder:
Ma chel bel puppign scu tschigulatta da gist ansant….!

Sm-GUT 2-1_Tge de sturn_(sm)


-30-

Heidi:
Ma, tge pastrac vign ruschano cò…? Ia ma ragord betg tgi ena estra
da pel stgeira vess s’annunztgia…….?

Stefan:
Ella ò er betg…..ella ò simplamaintg deponia igl sies pup davant igl
noss isch-tgesa…ia va angal anc gia da tagler an urden la corda digl
dumblei ed igl lavar giu…..el è naschia curt avant la puppa da
Patricia….

Heidi :
(tschertga ainten la sia tascha) Noua vaia mess chel cedel... ? Aint
igl spital am onigl do uscheia curious fax perveia da scumbegls cun
pups…….?

Stefan:
Tge manegias cun chegl, Heidi…?

Heidi:
Angal en mument…..ensanouas el franc….! Ma pertge faschez en
tal circus perveia dalla pulizeia... ? Pigl solit sas schleian chels
problems cun unfants cattos tot da sulets... ! Schi la pulizeia ò da
travagler an tgossa, vignigl adegna anc pi cumplitgia... !

Max :
Chellas naschientschas interesseschan er betg la pulizeia.....nous
tschartgagn la mia feglia, ella savess esser l’unfrenda d’en
malfatschant.... !

Heidi :
Chegl tunga scu en miserabel crimi... !

Stefan :
Na, na l’istorgia è fitg dramatica...sast la feglia da Max....

Heidi :
....ossa vaia cato igl cedel.. !

(Helga e Laura stomplan igl tgarign ainten igl salv, Lidia suonda,
Max las vesa scu amprem)

Max :
Laura.... ! (el corra no e  prova da la tgappar anturn, er Peder
saglia se)

Peder :
Laura...noua ist stada.. ?

Laura:
Ia……

Peder:
E noua el igl ties vainterung…ed igl vistgia da nozzas….?

Laura:
Ia…..

Sm-GUT 2-1_Tge de sturn_(sm)


-31-

Stefan:
Saro navot ple cun crimi….!

Lidia :
En po schon.... !

Heidi :
Alloura vez er parturia oz....ègl ia tot an bagn... ? O’l Stefan luvro
andretg…?

Helga:
Ossa lasche tschantar eneda chel pover unfant, uscheia ena
naschientscha è alla fegn betg angal ena spassageda….! (Peder
varda aint igl tgarign)

Peder:
Te Laura…tge fast cun chel unfant catto... ? E noua el igl noss.... ?
Ast mess el sotaint... ? (vot vurdar aint igl tgar)

Helga :
Ossa de  peda ad ella da trer aglmanc igl flo.... ! A mies beadi plaian
para acziuns dramaticas....el è naschia aint igl auto da sies tat.... !
Laura  è stada tot stupeida... !

Peder :
Jesses na, te pover toc... !

Max:
Igl mies bel auto….!

Laura:
Ast nigns oters chitos, bab…?

Max :
An sasez betg....ossa ègl gio tot an rughel... ! Te ist puspe cò, ia
sung bab dalla pi bela puppa ed an madem mument sunga er gist nia
tat…!

Helga:
Nous vagn anc chitos, Max…!!

Max :
Ossa tgi Laura è turnada cugl pup ast betg ple d’aveir chitos.... Ma
sche, noua el chel pup... ? Vez mess el aint tar Patricia...’

(Laura, Helga e Lidia scassan igl tgea)

Max :
I vez gist detg tgi ella vegia parturia tot suletta igl sies pup aint igl
mies auto... ! (las treis donnas dattan digl tgea) Ma schi alloura
musse eneda chel beadi... ! Betg fasche en tal misteri cun chel
pup..... !

(tottas treis donnas vardan aint igl tgarign)

Sm-GUT 2-1_Tge de sturn_(sm)


-32-

Peder :
 Ma, cò el aint igl unfantign catto... ?

Laura :
Gist uscheia.....

Lidia :
Gl’è nign unfant catto ple.....

Peder :
Franc.... ? Vez catto la mamma... ? Uscheia en bel puppign ins sogl
gio betg lascher sulet... !

Laura:
Franc betg…. (antscheva a bargeir)

Peder :
Laura, gl’è tot an urden...te veivas ed ist an gamba.... !

(Heidi sgulatta cugl sies fax)

Heidi:
An urden ègl schon …angal enpo cumplitgia, ubetg…?

Laura:
Ia anclei simplamaintg betg chegl.

Max :
Ma schi tge, an nom da Dia... ? Betg fasche schi misterious…!

Heidi:
Cò savess esser aint la rasposta…!

Peder :
So, halt...lez forsa am deir tgi chegl cò seia igl mies unfant.... ?

(Laura, Helga e Lidia dattan digl tgea)

Peder:
Laura, chegl deist betg serious…? (Laura dat digl tgea)

Laura:
 Ia sa mez betg scu, ma forsa ol angal fitg igl malmenlign…!
Schiglio canoscha nigna malsogna tg’ins vign schi stgeir…!

Peder:
(varda pi bagn)  Siva da cura è neir mellen…? Ed alloura anc chels
tschurrichels…? Laura, ia crei simplamaintg betg chegl…! Te am
ast propi tradia... ?

Helga :
La mia Laura na fò betg da chegl... !

Peder :
(scassa igl tgea) Ossa vainsa exercito schi dei e te am vot far creir
chegl cò..... ! (mossa aint igl tgarign)

Sm-GUT 2-1_Tge de sturn_(sm)


-33-

Heidi :
Ossa angal planget....... ! Peder....cura vez detg tgi igl voss pup seia
nia produtgia... ?

Peder :
Circa avant otg meis e mez, vaia cartia.... !

Laura :
Chegl è franc, avant ègl gio betg gartagea... !

Stefan :
Ia va gio detg...aint igl glas.... !

Heidi :
Chegl tgi dumond oss è enpo indiscret.....davant tot la gliout.....ma
vez per cass laschea far la procedura d’implantaziun ainten la
clinica Pestlozzi... ?

Laura :
Ea, pertge... ?

Heidi :
Cò aint igl mies fax è scretg la soluziun digl problem... ! Avant
bung  en’emda ò ena donna da pel neira naschia en unfant alv....

Peder:
Ed alloura….ègl chegl ensatge spezial…?  Chegl vess er Laura
savia far,  schi ella vess betg am mess se………

Laura:
…navot vaia fatg…oter tgi fatg perveia da tè chel antier teater
ainten chella clinica….!

Heidi :
Chella donna vess aber gia da partureir en unfant neir... !

Laura:
Ella forsa er stada ainten la clinica Pestalozzi…? (peglia igl pup or
digl tgarign ed igl nina)

Heidi :
Vasez, cò stat scretg tgi er els vegian .........

Peder:
Vot chegl forsa deir tgi chels vegian fatg scumbegls ainten chella
clinica…? Alloura ist te mianc.... ? Els on simplamaintg sbarato igls
glasigns, e...... ?

Stefan :
Chels vesan or tots tuttegna, egal schi gl’èn mellens, alvs u nei........

Heidi:
Stefan, sera la bucca….!

Peder :
Am displai tg’ia va panso uscheia ensatge da te... !

Sm-GUT 2-1_Tge de sturn_(sm)


-34-

Laura:
Schon bung, ia sung anc tot tobesch….! Sast ia sung dada schi en
sagl cura tg’ia va via chels tschurricheligns e va savia far navot pi
scort tgi igl metter cò davant igl isch-tgesa, scalinar e lippar... ! Ma
el è uscheia en belign, ins stò simplamaintg veir gugent el…!

Peder:
Te ast raschung, el è sto aint igl ties vainter, nous vagn ruschano
cun el e vagn ans legro sen el. El è an mintga cass igl noss
unfantign…!

Laura:
Igls davos meis è el davento igl pi impurtant ainten la mia veta ed ia
igl dung betg ple davent…!

Helga :
E l’otra mamma... ?

Heidi :
Lezza dei igl madem scu Laura, er ella dat betg ple davent igl
unfant, igl sies ov alv digl cucu….!

Max:
Vot chegl deir tg’ia seia igl tat da chel pup cò….?

Helga:
I vesa or uscheia….tat….!

Max:
Lagnsa betg tuttegna pruar anc eneda cun barattar……..???

Laura/Helga:
Bab…..!!!!

Tenda

Sm-GUT 2-1_Tge de sturn_(sm)


Sm-GUT 2-1_Tge de sturn_(sm)


“La tschuetta crutscha”

Cumegia assassigna an dus acts da Claudia Gysel

Translaziun: Zegna Pittet-Dosch

Sm-GYS 1-1_La tschuetta crutscha_(sm)


«La tschuetta crutscha»

Cumegia assassigna an dus acts da Claudia Gysel

persungas (quantas gedas sen tribuna)
3 omens, 4 donnas u 4 omens/3 donnas ca. 70 minutas

Hugo (Hanimann) (67)

portier
Dani (Roggenmosser) (68)

amprendista (pudess er esser amprendist)
Sonia (Göldi) (77)

donna tgi tschertga las aventuras
Rebecca (de Marniac) (59)

actoura sainza talent
Veronica (Ochsner) (62)

giast digl hotel, ò en passo
Martin Frick (73)

criticher da teater/suicidal
Peter Friedrich Gerber (45)

cunsiglieder da siertad
statist/vousch (8)

Thomas, om da Sonia e signour Rossi

taimp:

preschaint
li:
 stanza da spetga ainten en hotel
ampernevel da 2 steilas

 Maletg da tribuna:

Stanza da spetga ainten en hotel ampernevel da 2 steilas, la stanza è bela, da
mang sanester pultrungas cun meisignas. Davos en regal cun codeschs.
A dretg è la recepziun cun clavs ve dalla pareid, davos u a dretg en isch avert
pigl persunal.
Ve dalla pareid davos dalla tribuna ena sorteida averta, scu en suler, noua tg’ins
pò eir a dretg u a sanester. A sanester dalla tribuna è l’antrada u la sorteida digl
hotel per giasts, avert u cun en isch. Igl rest tenor gost dalla reschia. Las
indicaziuns tgi pertotgan la gleisch èn inputs dall’autoura e naturalmaintg an
responsabladad dalla reschia.

Sm-GYS 1-1_La tschuetta crutscha_(sm)


Caracters:

Veronica Ochsner: 40-60 onns, betg transparenta, discorra adegna
construcziuns curtas, mez fittadas, sainza umor, en tant attractiva

Rebecca de Marniac: daple tgi 30 onns, pitosts tranter 50-60, digltottfatg sainza
talent, discorra a moda dramatica ed entusiastica, sch’ella recitescha
Desdemona – pronunztga terribla

Martin Flick: nign gost ple da veiver, pero betg sainza umor, ena tscherta ironia
sur da sasez, om simpatic er sch’el vot far suicid

Sonia Göldi: amicabla, bela e simpatica, en po caotic intern, pitescha d’en om
sainza amour ed ò tscherts cumplexs da valeta redutgeida

Dani Roggenmoser: persunga giovna, legra, peglia navot per mal, peglia betg
uscheia impurtant la lavour, igl pi impurtant è d’aveir legher, rei adegna ed
uregliers d’en gaffen electronic. (cò ena donna, er pussebel en om gioven)

Hugo Hanimann: portier, ò daple u manc ainta mang igls sies giasts ed igls
ampluias digl hotel, la bunga reputaziun digl hotel igl è fitg impurtanta,
simpatic, fò donn a nign, en unicum

Peter Gerber: cunsiglieder da siertad, vot adegna aveir tot sot controlla,
lungurous cun vistgadeira e frisura, madem vigl scu Sonia, fitg pedantic e daple
tgi correct, discorra uscheia tg’ins dess igl pi gugent ena paeda pertg’el fetscha
eneda anavant

Sm-GYS 1-1_La tschuetta crutscha_(sm)